﻿ ISTORIA MUZICII EUROPENE ANUL II SECOLUL XIX CURSUL 1 SECOLUL AL 19-LEA, ROMANTISMUL - PRIVIRE GENERALĂ (I) Secolul al 19-lea, cunoscut din perspectiva istoriei muzicii şi sub denumirea de Romantism, aduce în prim plan o schimbare a dominantelor spirituale: argumentul artistic, valabil în judecarea operei clasice, se retrage acum în favoarea argumentului filosofic. Cu alte cuvinte, păşind graniţa secolului al 19-lea, arta sunetelor redevine sensibilă la criterii justificatoare exterioare (eteronome). Acestea nu mai ţin însă, de dată asta, de autoritatea bisericii – precum odinioară –, ci de cea a gânditorului pe cont propriu, a filosofului. Înainte de a pătrunde în detaliul afirmaţiei, facem loc unei precizări de ordin terminologic, menită să fixeze dintru început o dublă ipostază a raportului clasic – romantic. Clasic vs. Romantic, Clasic&Romantic Goethe spunea că există două feluri de a fi: clasic sau romantic, a fi echilibrat sau a ieşi din echilibru. Discuţia noastră despre o epocă muzicală romantică se cuvine însă nuanţată. Privită la modul general, arta clasică se recomandă prin orientarea spre Antichitate – căreia îi preia criteriile estetice (finitudine, claritate, echilibru, logică, conţinut general uman etc.), formele, construcţia. Arta romantică se întemeiază pe arta clasică, dar îi modifică formele, conţinutul, chiar până la a i se opune. În istoria literaturii şi a spiritualităţii, după perioada pre- şi cea timpurie, curentul romantic se manifestă programatic în ultimii ani ai secolului al 18-lea, adică în timpul Clasicismului de la Weimar - Novalis, Friedrich Wilhelm Joseph von Schelling, fraţii August Wilhelm şi Friedrich von Schlegel, Wilhelm Heinrich Wackenroder, Ludwig Tieck. Ca tematică, Romantismul (german – pentru că la el ne referim) preferă întoarcerea la tradiţiile medievale (germane), la poveşti, legende, proverbe - cu accentuarea sentimentului iraţional, a depărtării misterioase, a întunericului (noapte şi vis, boală şi moarte), a experienţelor încă neexplorate (dor, credinţă, dragoste), a necunoscutului, a nesfârşitului. În locul dorinţei de a rezolva rebusul universului, se profilează acum atitudinea mistică. În acest context, arta este preţuită pentru rolul său de mediu favorabil unor asemenea experienţe. Iar muzica are o poziţie privilegiată, este preţuită ca artă fără de cuvinte a sentimentelor, capabilă tocmai prin aceasta să pătrundă în zonele adânci, pline de mister, ale spiritului În muzică situaţia diferă. Sub aspect stilistic, clasic şi romantic nu se pot departaja net. Unele trăsături romantice apar deja în muzica secolului al 18-lea, trăsături clasice pot fi întâlnite până târziu în secolul al 19-lea. Pe de altă parte creaţia unui singur compozitor poate întruni ambele caracteristici (ex. F. Mendelssohn). Totodată nu există în Clasicism, în secolul al 18-lea, preluarea unui model antic, pe care Romantismul să-l abandoneze programatic. Mai mult, în secolul al 19-lea, prin analogie cu Clasicismul literar (de la Weimar), a fost denumit secolul al 18-lea al Clasicismului vienez. Şi totuşi Beethoven nu este analogul lui Goethe decât sub aspect istoric, al perioadei de viaţă. Altele i-au fost însă contribuţiile. Beethoven nu a fost un model, precum Goethe, pentru Romantismul timpuriu german, ci chiar cel mai mare novator, a cărui operă a influenţat pe succesori. Cu toate acestea există în muzica secolului al 19-lea suficiente elemente ce pot fi denumite „romantice”: - tendinţa de renunţare la corsete formale, la spaţii închise - căutarea elementelor de expresie noi, singulare, caracteristice (exemple: arhaism, pitoresc, exotic, popular/folcloric) - accentuarea culorii sonore, a instrumentaţiei specifice, a armoniei tot mai bogate şi mai îndepărtate de reguli, cu toate consecinţele ce duc la transformarea materialului muzical, - orientarea spre sugestiile extra-muzicale: poetice, asociative, prin care se petrece depăşirea graniţelor şi conexiunea artelor în sensul acelei idei romantice de Gesamtkunstwerk (operă de artă totală, imaginată de Wagner) Aceste trăsături nu se regăsesc la toţi compozitorii secolului al 19-lea. Noţiunea „Romantism” nu e adecvată pentru întreg aşa-numitul Hochromantik/Romantismul propriu-zis de după 1830. R.Schumann şi F.Mendelssohn, F.Chopin şi F.Liszt, H.Berlioz şi R.Wagner pot fi consideraţi – fiecare în felul său – romantici, dar mai puţin valabil se aplică termenul pentru Gioacchino Rossini sau Vincenzo Bellini, Albert Lorzing, Otto Nicolai sau Giacomo Meyerbeer. Periodizare: până spre 1830 – Romantismul timpuriu – Franz Schubert, Carl Maria von Weber (1827 – moartea lui Beethoven) de la 1830 – Romantismul propriu-zis – a se vedea mai sus sfârşit de sec.19 până spre mijlocul sec. 20 - Romantismul târziu – Gustav Mahler, Richard Strauss După aceste clarificări, vom căuta în continuare să definim altfel epoca. CURSUL 2 SECOLUL AL 19-LEA, ROMANTISMUL - PRIVIRE GENERALĂ (II) 1. Concepţia despre muzică Reflexiile estetice şi filozofice despre muzică, componente importante ale gândirii apusene încă din Antichitate, primesc acum noi impulsuri. Estetica se desprinde de filozofie, de la Aesthetica (1750) lui Alexander Gottlieb Baumgarten şi Kritik der Urteilskraft (1790) a lui Immanuel Kant. Prin idealismul german, muzica a deţinut un loc central în meditaţiile filozofice: - F.W.J.von Schelling - George Wilhelm Friedrich Hegel - îşi propagă estetica la Heidelberg în 1816 şi apoi în prelegerile de la Berlin (publicate la jubileu, între 1920-1940, ca vol.12-14). Contribuţia sa a fost cea mai influentă pentru prima jumătate a secolului 19. Potrivit concepţiei sale (Partea a III-a, Das System der einzelnen Künste) muzica făcea parte dintre “artele romantice”, pe o poziţie mediană - între pictură şi poezie -, ca artă a “interiorităţii subiective” - Arthur Schopenhauer - în partea centrală a lucrării sale de referinţă Die Welt als Wille und Vorstellung (Lumea ca voinţă şi reprezentare- 1819), spre deosebire de ceilalţi filozofi, nu îi atribuie doar cel mai înalt rang printre arte, ci un loc special, ca reprezentare nemijlocită a principiului lumii. Această concepţie a influenţat puternic concepţia despre muzică şi muzicieni în cea de-a doua jumătate a secolului 19. De exemplu, dintre muzicieni asupra lui Wagner, iar dintre filozofi asupra scrierii lui Friedrich Nietzsche Die Geburt der Tragödie aus dem Geiste der Musik (Naşterea tragediei din spiritul muzicii - 1872). Dintre muzicieni, scrierea prietenului lui Brahms, vienezul Eduard Hanslick, Vom Musikalisch-Schönen (Frumosul muzical - 1854) a avut un mare ecou. Ideea sa centrală: “forma şi conţinutul muzicii”; era adept al muzicii pure, al “muzicii absolute”. Vom reveni la această idee în cursul viitor, când ne vom referi la Romantism ca perioadă a unor aprinse controverse. Deocamdată ne rezumăm la a menţiona doar că o poziţie opusă lui Hanslick a exprimat-o, de pildă, Friedrich von Hausegger prin scrierile sale Musik als Ausdruck (Muzica ca expresie - 1885), R.Wagner und Schopenhauer (1878), Das Jenseits des Künstlers (1893) şi Gedanken eines Schauenden (publicată în 1903). Ca o consecinţă a acestei emancipări ale gândirii estetice, putem înţelege şi apetitul cu care au fost etichetate programatic diferite opusuri muzicale. Să ne amintim doar de celebra „Sonata lunii” de Beethoven. Şi pentru că am amintit din nou de Beethoven, - cel despre care am afirmat că a fost nu doar ultimul dintre cel 3 clasici vienezi ci şi primul romantic -, să continuăm prin a-i comenta rolul în muzica secolului al 19-lea. Receptarea lui Beethoven Influenţa sa se manifestă evident asupra celor mai diferite stiluri. Bunăoară ambele grupări importante din spaţiul german - “conservatorii”: Mendelssohn-Bartholdy, Schumann, Brahms; Şcoala nord-germană de avangardă: Liszt şi Wagner - s-au raportat la el, şi sunt de neconceput fără modelul beethovenian. Şi A.Bruckner, ce nu aparţine celor 2 grupări, a mers în simfoniile sale pe soluţia Simfoniei a 9-a. Din finalul (vocal-simfonic, cu solişti şi cor) aceluiaşi opus şi-a primit Wagner principalele impulsuri pentru a sa dramă muzicală. În Franţa, H.Berlioz se lasă evident influenţat În vreme ce opera franceză şi italiană şi genul mai uşor al operetei în Germania nu resimt imboldul său. Nouă este în muzica sa intensitatea sentimentului. Fiecare partitură beethoveniană este un unicat, cum nu se mai întâmplase anterior. Formele sale stimulează pe inovatori: poemul simfonic la Liszt, ciclul de miniaturi pentru pian la Schumann, simfoniştii târzii precum Brahms şi Bruckner. Ideea despre interpret ca transmiţător al muzicii din trecut s-a concretizat tot în relaţie cu interpretarea creaţiei beethoveniene. Revenind în plan estetic, imaginile şi expresiile cu caracter programatic au fost asociate de asemenea muzicii lui Beethoven: Kampf (luptă), Sieg (victorie), Heldentum (eroc), Titanentum (titanic), Leiden (suferinţă), Priestertum, Ergebung, Erlösung, Läuterung etc. Bibliografie Berger, Wilhelm Georg. Ghid de muzică simfonică, Editura Muzicală, Bucureşti Berger, W.G. Ghid instrumental de muzică de cameră, Editura Muzicală, Bucureşti Brumaru, Ada. Romantismul Schnaus, Peter (îngr.ed.). Europäische Musik in Schlaglichtern, Meyers Lexikonverlag, Mannheim/Wien/Zürich 1990 Vancea, Zeno. Istoria muzicii în exemple Golea, Antoine. Muzica din noaptea timpurilor..... Se adaugă volumele menţionate la capitolul Estetică, în special Hanslick *** Privită acum dintr-o altă perspectivă, cultura europeană a secolului 19 poate fi caracterizată şi drept una de expansiune în timp şi spaţiu: - în timp: întoarcerea - pe lângă interesul pentru folclor, Ev Mediu, Renaştere manifestat în poezie şi pictură -, la muzica timpurilor trecute captează interes prin declanşarea unui proces de recuperare a propriului trecut mai îndepărtat; - în spaţiu: prin interesul pentru fenomene aparţinând altor culturi, fie culturii populare europene, fie culturilor extra-europene (descoperirea Indiilor). Cauză sau efect, sau poate şi una şi alta, existenţa concertelor publice bazate pe un repertoriu implică, bunăoară la această epocă, şi necesitatea unei îmbogăţiri a acestuia. În ce fel? Şi prin recuperarea repertoriului uitat... 2. Recuperarea trecutului În mod incontestabil avem de-a face cu o nouă mentalitate, ce îşi face simţită prezenţa de pe la sfârşitul sec.18. Se spune că Mozart este primul compozitor a cărui operă este moştenită fără hiatus (cf.3, ). În instituţiile de învăţământ se accentuează această conştiinţă a muzicii trecutului. Două importante personalităţi revin astfel în prim-planul vieţii muzicale: 2.1. J. S. Bach După o jumătate de secol de la dispariţie (1750), personalitatea şi creaţia sa reapar în conştiinţa publică printr-o primă biografie de Johann Nikolaus Forkel (1802). Dar abia în 1829, prin memorabilul concert de la Leipzig cu Matthäuspassion (dirijor F.Mendelssohn-Bartholdy, şi cu „Berliner Singakademie”) se declanşează procesul recuperator 1850 - primul volum din Bach-Gesamtausgabe (Bach – Opere complete) 1873-80 - biografia lui Philipp Spitta De aici drumul devine larg deschis... 2.2. G. P. da Palestrina Personalitatea lui Palestrina este redescoperită la începutul secolului 19 E(rnst) T(heodor) A(madeus) Hoffmann a fost unul dintre primii care se interesează de vechiul repertoriu religios, pe care îl ia ca model (Alte und Neue Kirchenmusik, 1814) 1825 - Anton Friedrich Justus Thibaud: „Ûber Reinheit der Tonkunst” 1832 - o importantă carte despre Palestrina de Carl von Winterfeld De atunci muzicienii deprind stilul Palestrina, ca stil pur contrapunctic. Cercetând istoria muzicii ne dăm seama, iată, cât de tributari suntem încă „ochelarilor culturali” fixaţi în spiritul secolului 19! · *** La întâlnirea noastră de astăzi, o a treia perspectivă din care doresc să privim şi să înţelegem secolul 19 sub aspect muzical este cel ce vizează viaţa muzicală percepută la nivel social. 3. Viaţa muzicală (Şi sub acest aspect, cu mici retuşuri, modelul secolului 19 persistă şi acum.) O parte din concerte erau găzduite de nobili, nu de stat. Creşte tot mai mult numărul publicului anonim. Opera rămâne genul cel mai gustat, de cel mai mare interes. Există totuşi diferenţe de la ţară la ţară (Italia, Franţa, Germania). Alături de ea se afirmă opereta. Cât despre concertele simfonice, acestea propuneau programe amestecate. Muzica de cameră doar rareori se făcea auzită în public (muzica de salon) Arhivele menţionează existenţa unor festivaluri Asociată vieţii de concert a secolului 19 este prezenţa tipului legendar de instrumentist: Virtuozul - Paganini, Liszt. Secolul 19, secol al emancipării personalităţilor artistice, al intenţiei acestora de individualizare şi reliefare a aspectelor singulare, a înregistrat, poate şi de aceea - mai ales în cea de-a doua jumătate a sa – aprigi dispute. Dintre subiectele sensibile: reactualizarea pătimaşă a vechii dispute: tradiţie vs. avangardă. (De la Ars Nova încoace am tot făcut trimitere la aceasta de fiecare dată când am definit o nouă epocă din cultura muzicală europeană.). Şi de aici, cel referitor la statutul autonom sau nu al muzicii, altfel spus la caracterul programatic sau nu al acesteia a făcut să curgă multă cerneală... Să detaliem. 4. Controverse 4.1. Partide muzicale Ca avangardă: gruparea „Neudeutsche Schule” (Noua şcoală germană), din jurul lui Franz Liszt. Emblematică a devenit expresia acestuia „Muzica viitorului”, sau titlul celui de-al 4-lea volum din scrierile sale, „Aus den Annalen des Fortschritts” (Din analele progresului - 1855-1859) – ce îi dezvăluie teza afirmată cu patimă, potrivit căreia muzica epocii sale are şi trebuie să aibă noi forme de expresie. În acelaşi spirit sunt şi scrierile lui Richard Wagner (prieten şi mai apoiginere al lui Liszt) publicate în 1849: Die Kunst und die Revolution (Arta şi revoluţia) şi Das Kunstwerk der Zukunft (Opera de artă a viitorului). Dintre adepţi îi amintim şi pe: Hans von Büllow, Peter Cornelius, Joachim Raff, Carl Tausig 1859 – ia fiinţă „Allgemeine Deutsche Verein” (Asociaţia generală germană), şi prin ea reputata „Neue Zeitschrifr für Musik” (Noua revistă pentru muzică), după ce Franz Brendel al luat conducerea. Opoziţia era alcătuită de cercul din jurul lui Johannes Brahms (se pare că el însuşi nu s-a implicat!), cu activitate literară mult mai redusă. Din perspectiva timpului, faptele nu stau chiar aşa tranşant. Unii “radicali” s-au dovedit foarte în spiritul epocii, în vreme ce “tradiţionalişti” ca Brahms au influenţat evident muzica generaţiilor viitoare. Recunoaşterea pe care i-a acordat-o, de pildă în secolul 20, avangardistul Arnold Schönberg (Brahms der Fortschrittliche / Brahms progresistul - 1947) a declanşat o reevaluare a creaţii brahmsiene. Un comentariu nuanţat necesită şi cazul creaţiei lui Felix Mendelssohn-Bartholdy: trăsături clasicizante în interiorul unei concepţii stilistice romantice. Un caz rămâne şi Hector Berlioz: deşi mai vârstnic, s-a dovedit unul dintre cei mai revoluţionari. Cât este de greu, dacă nu imposibil, de pus etichete ne dezvăluie şi complexitatea cazului lui Robert Schumann: se desfăşoară pe un registru extins de la un entuziasm “progresist”, la o atitudine mai degrabă ancorată în tradiţie. A fost în relaţii de amiciţie cu Liszt. Doar lui Wagner i s-a opus. L-a elogiat pe tânărul Brahms (Articolul „Neue Bahnen” - 1853). Am amintit anterior de un principal măr al discordiei ce a stârnit spiritul muzicienilor secolului 19: statutul autonom sau subordonat al muzicii, altfel formulat: 4.2. „Muzică programatică” vs. „muzică absolută” Vom vorbi mai pe larg la una dintre viitoarele noastre întâlniri despre semnificaţia celor două sintagme. Reţinem deocamdată că, din punct de vedere estetic şi al evoluţiei genurilor, în disputa “muzică absolută” vs. muzică programatică, ambele „tabere” au invocat argumentele creaţiei beethoveniene: - muzica programatică - vezi unele cvartete de coarde şi sonate pentru pian, simfonii, ex. Les Adieux op.81a, Eroica, Pastorala, şi mai ales Simfonia a 9-a. De aici se reclamă poemul simfonic lisztian şi drama muzicală wagneriană. Liszt în Berlioz und seine Haroldsymphonie (Berlioz şi simfonia sa Harold - 1855) subliniază importanţa “ideii poetice” pentru o muzică ce doreşte să se desprindă de formele trecutului. - “muzica absolută” - formulată coerent pentru prima oară de E.Hanslick în Vom Musikalisch-Schönen (1854): “...welcher Natur das Schöne einer Tondichtung sei? Es ist ein spezifisch Musikalisches...” - acordă autonomie artei sunetelor şi-i identifică raţiunea de-a fi prin sine însăşi. *** Ne oprim aici cu consideraţiile de ordin general asupra gândirii despre muzică a secolului 19. Data viitoare, comentariul nostru se va deplasa în zona gândirii muzicale spre a reliefa astfel câteva principale modificări petrecute în epocă la nivelul limbajului muzical propriu-zis. Bibliografie 1. Berlioz, Hector. Grotescul în muzică, trad., Edit.Muzicală, Bucureşti 19 2. Hanslick, Eduard. Vom Musikalisch-Schönen, Breitkopf & Haertel, Leipzig 1918. 3. Liszt, Franz. Pagini romantice, trad., Edit.Muzicală, Bucureşti 1985. 4. Schnaus, Peter (îngr.ed.). Europäische Musik in Schlaglichtern, Meyers Lexikonverlag, Mannheim/Wien/Zürich 1990 5. Wagner, Richard. Opera şi drama, trad., Edit.Muzicală, Bucureşti 19 CURSUL 3 ROMANTISMUL - PRIVIRE GENERALĂ (III) Aşa după cum am anunţat deja, la întâlnirea noastră de astăzi vom panorama creaţia muzicală a secolului 19 din perspectiva gândirii muzicale efective. Transformarea materialului muzical La o primă aproximare, constatăm că modificările se petrec pe toţi parametrii sonori, şi de asemenea pe toată perioada care ne interesează. Poate cea mai însemnată sub aspectul metamorfozării sintaxei/gramaticii muzicale este cea referitoare la modificarea raportului dintre verticala şi orizontala desfăşurării sonore. Astfel, prin contrast cu „norma” clasică ce acorda melodiei rolul de reflectare a personalităţii autorului, adică îi permitea manifestarea liberă a fanteziei, singularizându-l în cea mai mare măsură sub aspect stilistic, în noul context armonia devine treptat cel mai pregnant element stilistic. Componenta omofonă se îndepărtează tot mai mult de repere şi, susţin exegeţii, ajunge la „criză” în a doua jumătate a secolului. Reperul tonal – înţeles ca fundament al componisticii apusene - este pus acum sub semnul întrebării şi finalmente (spre 1900) este chiar abandonat. # Celebru, de pildă, este cazul aşa-numitului acord “Tristan” - acordul de început al operei „Tristan şi Isolda” de Richard Wagner, ex. 1 care pe lângă ascuţirea disonanţei (rezolvarea sa este o tot mai disonantă D7), este de mare ambiguitate (rezolvarea sa duce spre diferite direcţii) şi erodează la maximum tensiunea caracteristică D-T Menţinându-ne cu comentariul în sfera caracteristicilor generale ale armoniei epocii, enumerăm: * armonia tot mai cromatizată, mai alterată, mai ambiguizată; * acordurile alcătuite din suprapuneri de tot mai multe 3-ţe (ac. de 7, ac. de 9, ac. de 11) devin constitutive; * abundenţa modulaţiilor şi inflexiunilor la tonalităţi tot mai îndepărtate; etc. În concluzie, sentimentul stabilităţii tonicii apare mult diminuat prin disonanţe şi ambiguizări tot mai pronunţate Motivica înregistrează un proces similar Se conturează la acest nivel o tehnică variaţională tot mai complexă - tendinţă ce depăşeşte frontiera temporală a sec.20 şi se menţine în vigoare şi în prima jumătate a acestuia din urmă, de exemplu ca element structurant al limbajului atonal # Această motivică înrudită tematic putuse fi sesizată şi în sec.18. Primele manifestări le întâlnim la Haydn - mai ales în Cvartete, de la op.33 încolo; apoi la Beethoven. Procesul de intensificare a prelucrării tematice devine tot mai amplu, trecând prin creaţia lui F.Mendelssohn-Bartholdy, R.Schumann şi J.Brahms, până la Max Reger şi Gustav Mahler, respectiv prin cea a lui H.Berlioz, F.Liszt şi R.Wagner, până la R.Strauss, ajungând la ceea ce A.Schoenberg va numi „variaţiune dezvoltătoare” (“entwickelnden Variation”) Ritmica şi metrica se supun şi ele noului gust, noului spirit favorabil asimetriilor, ambiguităţilor, complexităţii sporite etc. Modificări romantice ale genurilor şi formelor. În centrul atenţiei se menţin în muzica instrumentală genul şi forma sonată. Sunt asimilate la acest palier influenţe diverse, pe de-o parte prin infiltrarea, de exemplu, a micilor forme de lied, pe de altă parte prin considerarea ei ca peliculă tradiţională încărcată cu un nou conţinut şi, în consecinţă, schimbată substanţial. Din această perspectivă, reliefăm preferinţa tot mai pronunţată pentru imaginarea de legături tematice (ciclice) între părţi, între secţiuni, de asemenea pentru estomparea delimitărilor clare, specifice Clasicismului. Epocă a tendinţelor contrarii, secolul 19 înregistrează atât abrevieri cât şi dilatări ale formei. Astfel încât coexistă acum simfonia ajunsă la dimensiuni monumentale în creaţia unui Bruckner sau Mahler, precum şi miniatura instrumentală sau liedul – genuri ce primesc din perspectiva romanticilor statut de capodoperă (a se vedea semnificaţia creaţiei pentru pian de Schubert, Schumann, Chopin şi Liszt, sau a liedurilor semnate Schubert, Schumann, Hugo Wolf, Gustav Mahler etc.) Mai ales în muzica programatică (a se vedea poemul simfonic) se ajunge la inventarea unor forme libere. Drama muzicală wagneriană renunţă la numerele închise (arii, momente de ansamblu) în favoarea acelei curgeri nesfârşite, “melodia infinită”. Dezvoltarea melodică nu mai e unificatoare. Ea se adaptează procesului general tot mai pronunţat variaţional. În felurite modalităţi se evadează de pe teritoriul contururilor melodice clare ale clasicilor. În acelaşi timp se constată şi tendinţa contrară, de recurgere la melodii simple, cu alură populară, arhaică. În genul operă se regăsesc toate aceste tipuri melodice, de la aria de bravură până la intimitatea liedului miniatural, de la cântarea recitată sau vorbită, până la simfonizarea partidei vocale, la integrarea ei în sonoritatea de ansamblu. Interesul pentru culoare sonoră şi instrumentaţie se înregistrează de asemenea ca fenomen specific romantic În acest sens putem reliefa plăcerea atribuirii de valenţe coloristice unor anumite instrumente sau unor anumite mixaje instrumentale. Sunt de asemenea duse mai departe descoperirile Clasicismului în privinţa caracterizării timbrale a tematicii precum şi a segmentării discursului la nivelul formei potrivit acestui criteriu. # La Schubert şi Weber deja culoarea sonoră devine element componistic structurant, de sine stătător, corelat adesea cu progresiile armonice sau cu motivica de factură ciclică (leitmotive avant la lettre). Specifică orchestraţiei – devenită acum domeniu de sine stătător desprins de corpusul componistic - este, pe de altă parte, şi perfecţionarea/rafinarea atât a tehnicii contrastelor cât şi a celei a trecerilor imperceptibile. Ştiinţa orchestraţiei (a se aminti de contribuţiile în domeniu ale lui H.Berlioz) se dezvoltă acum concomitent cu perfecţionarea instrumentelor Putem vorbi aici de un dublu sens: idealul sonor duce la perfecţionare instrumentelor, dar şi perfecţionarea instrumentelor duce la un nou sound. Din această dublă perspectivă putem înţelege evoluţia scriiturii pentru orchestră Construcţia de instrumente În prima jumătate a sec.19 se inovează şi se perfecţionează intens aproape toate instrumentele, atât ca sonoritate, cât şi ca tehnică interpretativă. Pe la 1850 se atinge stadiul tehnic şi azi în vigoare. În privinţa instrumentelor cu coarde, deşi relativ puţine, modificările sunt totuşi importante: - un sunet mai mare, adecvat sălilor de concert; - un căluş mai ridicat; - coarde mai groase; - o tastieră mai mare, care să permită interpretarea în registrul acut; - arcuşul ajunge la forma actuală pe la 1820, datorită lui François Tourte. - violoncelul este prevăzut cu un cui de sprijin pe la 1800, ceea ce îi modifică şi sunetul, şi de asemenea tehnica mâinii stângi, deschizând noi posibilităţi interpretative. Suflătorii * lemnele Reţinem aici anul 1832, când Theobald Böhm construieşte pentru prima dată un flaut prevăzut cu sistem cu clape, ce permite îmbunătăţirea simţitoare a intonaţiei. Ulterior oboiul, clarinetul şi fagotul sunt prevăzute cu mecanisme similare cu clape. În context, clarinetul - cel mai recent membru al partidei suflătorilor de lemn -, ajunge abia acum la performanţe tehnice. Datorită calităţilor sale (ambitus mare, agilitate, diversitate expresivă deopotrivă asociabilă sonorităţilor moi, calde dar şi celor stridente, groteşti etc.), el devine favoritul multor compozitori romantici. * ·alama În 1814, descoperire ventilului de către Friedrich Blühmel şi Heinrich Stölzel, conduce spre tehnica modernă. Ca istoric, limitate iniţial (cu excepţia trombonului) doar la intonarea sunetelor ce intrau în componenţa armonicelor naturale, ele au cunoscut şi înainte de secolul 19 unele îmbunătăţiri (de ex. sistemul cu clape...). Şi totuşi abia descoperirea ventilului permite intonarea gamei cromatice, ceea ce conduce la o mare virtuozitate şi motivează în parte participarea substanţială a alamei în discursul romantic. Percuţia Fără a fi încă prea numeroasă, această partidă gravitează în jurul timpanilor, ce dispun acum de un mecanism perfecţionat, ce îi face mai rapizi, mai exacţi intonaţional. Pianul Virtuozitatea pianisticii romantice se întemeiază pe înnoiri substanţiale ale tehnicii de construcţie. Deja Beethoven beneficiază de aceste modificări în creaţia de maturitatea şi în cea târzie: - registru mult amplificat (de la 4, acum la 7 octave); - coarde mai puternice; - tensiunea coardelor mult mai puternică; - de aici apare necesitatea unei plăci de bronz (anterior fusese din lemn), care modifică sonoritatea, precum şi acoperirea/tapisarea cu fetru a ciocănelului (anterioară din piele), şi greutatea sporită a clapelor. 1821 - aşa-numita “mecanică a repetiţiei” soluţionată de Sebastien Érard, creşte precizia şi omogenitatea, forţa şi diversitatea atacurilor, chiar şi în tempourile cele mai rapide. Cel târziu de la F.Liszt şi şcoala sa această repetare a sunetelor devine semn al virtuozităţii tehnicii pianistice moderne Bibliografie: Berger, Wilhelm Georg. Ghid de muzică simfonică, Editura Muzicală, Bucureşti Berger, W.G. Ghid instrumental de muzică de cameră, Editura Muzicală, Bucureşti Brumaru, Ada. Romantismul Schnaus, Peter (îngr.ed.). Europäische Musik in Schlaglichtern, Meyers Lexikonverlag, Mannheim/Wien/Zürich 1990 Vancea, Zeno. Istoria muzicii în exemple CURSUL 4 – Simfonismul german (I) Pe ansamblul sec.19, simfonia rămâne un gen important pentru. viaţa de concert, deşi scade ca pondere în creaţia a numeroşi compozitori. „sub aspect cantitativ creaţia de muzică instrumentală – orchestrală şi mai cu seamă camerală – este în primele patru decenii (şi în special în deceniul al treilea şi al patrulea) ale secolului al XIX-la într-un vădit şi mereu accentuat regres” – apreciază, între alţii, Wilhelm Berger. Şi totuşi, simfonia continuă să rămână genul ce găzduieşte soluţiile tehnice de scriitură muzicală cele mai savante, continuă să rămână oglinda cea mai fidelă a măiestriei componistice. Performanţele de care este acum capabilă orchestra - prin sporul numeric şi prin îmbunătăţirea substanţială a calităţii - stimulează apetitul romanticilor pentru sonorităţi noi şi noi mijloace de expresie pe teritoriul instrumental. La întâlnirile noastre precedente am precizat că disputa dintre adepţii muzicii programatice şi ai cele „absolute” (în sensul de pur instrumentală) s-a manifestat în primul rând în spaţiul cultural german, şi a vizat în special interogaţia asupra şanselor de supravieţuire ale simfoniei post-beethoveniene (părea o cale închisă). Şi dacă data trecută am surprins fugitiv răspunsurile auto-proclamate de avangardă ale unui Berlioz (simfonia programatică) sau Liszt (apariţia unui nou gen: poemul simfonic), astăzi vă propun să privim spre „tabăra” cealaltă. Faptele nu sunt atât de tranşante precum ar părea. Cei etichetaţi „epigoni” s-au dovedit, la o privire mai atentă şi mai detaşată, deopotrivă novatori, dar altfel: nu prin ruptură vehementă (şi aici e loc de discuţii în ce măsură s-a produs efectiv o desprindere!) ci prin continuitate. (Să ne amintim în acest sens de faptul că un pionier al avangardei secolului 20, A.Schönberg a găsit în creaţia „învechită” a lui Brahms mai multe sugestii roditoare decât în cea a „revoluţionarului” Wagner.) Aşa motivăm, parţial, multele şi diferitele încercări de sinteză într-un acelaşi opus de anvergură, simfonia, a moştenirii clasice şi a înnoirilor romantice. Afirmaţia, valabilă în parte pentru creaţia de gen a lui Fr. Schubert (1797-1828), este justă mai ales în privinţa generaţiei următoare, cea a lui F. Mendelssohn (1809-1847) şi Robert Schumann (1810-1856), precum şi a altora, mai puţini cunoscuţi din aceeaşi generaţie. O nouă fază a simfoniei se înregistrează abia în ultima treime a secolului 19, prin creaţiile lui J. Brahms (1833-1897), A. Bruckner (1824-1896). G. Mahler (1860-1911) poate fi şi el citat în această fază din istoria simfoniei. De asemenea, Richard Strauss(1864-1949). Să urmărim însă firul cronologiei. * C .M. von Weber, acest prim romantic, a dat la iveală, între 1806-1807, 2 simfonii, ambele în do major, de inspiraţie haydniană, simptomatice pentru „procesul de infiltrare în genul simfoniei a unor elemente caracteristice în general uverturii şi muzicii de divertisment, [care] va lua de acum încolo o mare amploare”. Privite însă în contextul creaţiei autorului, aceste pagini au rămas fără consecinţe directe, preocupările ulterioare ce l-au consacrat fiind de domeniul operei. Pentru posteritate, Weber a devenit în primul rând întemeietorul operei romantice germane. Contemporanul său Schubert are pe acest teritoriu prioritate: soluţia simfonismului romantic german este, în fond, o soluţie Schubert! * Fr. Schubert – 9 simfonii Repere biografice: existenţa modestă; înconjurat de prieteni – serate muzicale schubertiade”; sfârşitul timpuriu; posterioritatea a vehiculat mult timp o imagine deformată despre personalitatea sa. Soluţia pentru simfonie: “o regenerare a simfoniei prin intermediul melodiei”. Nu şi-a auzit interpretate simfoniile! “...adolescentul Schubert, artisticeşte matur la 18 ani, porneşte să-şi creeze o lume sonoră cu o organizare proprie, unică în felul ei în contextul epocii”; “Natură lirică prin excelenţă,… s-a luptat din răsputeri pentru dobândirea simţului dramatic”. Se poate spune că simfoniile sale timpurii (nr. 1 - 6) mai sunt orientate spre modelele de gen ale lui Haydn şi Mozart, deşi în multe privinţe se remarcă o notă personală a expresiei, ca şi amprente stilistice recognoscibile, de pildă la nivelul generozităţii melodice; la cel al armoniei, bogat colorată; sau în prospeţimea ritmicii pulsatorii. Caracteristică este şi cantabilitatea părţii lente, cu profil asemănător liedului. ca. 1811 – Simfonia nr. 1 în re major (1813), nr. 2 în si bemol major (1814/15), nr. 3 în re major (1815). Modelul beethovenian îşi face apoi simţit prezenţa: nr. 4 în do minor (1816 – Simfonia tragică, interpretată în p.a. în 1849!). Începând de aici el elaborează o nouă dramaturgie simfonică, potrivit căreia o pondere crescută revine principiului expozitiv şi de asemenea armoniei, aspecte deja vizibile în Simfoniile nr. 5 în si bemol major (1916) şi nr. 6 în do major (1817/18 – „mica simfonie în do minor”). „Între 1816-1819, după prelungite procese de simplificare a facturii muzicale, el substituie elementele eliminate – travaliul motivic şi contrapunctic – prin elemente noi, prin procedee armonice şi relaţii tonale de necunoscută complexitate şi fineţe, printr-un colorit orchestral de rară frumuseţe.” Acum se profilează, şi rămâne la faza de reducţie pentru pian, Simfonia nr.7 în mi major (1821). Simfonia nr.8 este Simfonia neterminată, în si minor (1822) – p.a.a.1865! Cele două gigantice mişcări ale sale se mulează pe traseele formei sonată. Există schiţe şi pentru o treia ca şi pentru o a patra parte, pe care însă autorul nu a mai avut răgazul de a le definitiva. Un nou limbaj! (Vezi studiul lui T. Olah din Rev.Muzica). Una dintre cele mai frumoase pagini simfonice. La nivelul formei, alcătuire ciclică. „Propriu-zis, de abia în deceniul al treilea mijloacele armonice au început să-şi exercite imensul lor rol în procesul de creaţie. Subiectivizarea expresiei, descătuşarea ei, potenţarea simţirii şi a necesităţii de transmitere nemijlocită a stărilor emoţional (Stimmung), depăşirea exprimării obiective prin exprimarea subiectivă...” Simfonia a 9-a în do major (probabil de la Gmunden şi Gastein începe să o compună deja, în 1825; o termină în martie 1828), ultima definitivată de compozitor. Este prima simfonie pur instrumentală de dimensiuni monumentale scrisă imediat după a IX-a de Beethoven (1824!). Rămasă postumă – R. Schumann a descoperit-o în casa moştenitorilor compozitorului. P.a.a. în 1839 – dirijor F.Mendelssohn-Bartholdy. Cu arhitectură cvadripartită, de amploare, poate fi numită ca tipologie Simfonia-lied. Noutatea constă aici în „simplitatea, pregnanţa şi cantabilitatea substanţei tematice, libertatea expresiei, fantezia creatoare pe planul desfăşurărilor nestingherite de convenţiuni şi scheme devenite formale”. Nu întâmplător în 1839, într-un studiu asupra simfoniilor noi (Neue Synphonien für Orchester), R. Schumann „constată lipsa generală a unor lucrări postbeethovenien, originale şi valoroase, admiţând doar rare excepţii”. Un an mai târziu, în 1840, cu aceeaşi autoritate în materie, Schumann semnează articolul despre „Simfonia în do major de Franz Schubert/ Die C-Dur-Synphonie von Franz Schubert” în care semnala că „spre supărarea compozitorilor s-a spus adesea că <<după Beethoven să se renunţe la planuri simfonice>>”. Sigur, preţuia ideile novatoare ale lui Berlioz, dar abia acum are revelaţia simfoniei germane postbeethoveniene şi „anunţa cu inima plină de bucurie şi neţărmurită admiraţie existenţa unui nou astru pe firmamentul simfoniei. De atunci exista un nou termen de comparaţie”. * R. Wagner – Simfonia în do major (1829), prima şi ultima sa simfonie. Altul va fi drumul său creator: drama muzicală. * F. Mendelssohn – 5+12 =17 simfonii Biografie: familie de intelectuali; bunic filozof; dobândeşte un elevat orizont cultural. A atins un stadiu de măiestrie orchestrală deja din timpuria uvertură la shakesperianul Vis al unei nopţi de vară (1826 – manifest al Romantismului). A scris în total 17 simfonii, dintre care 12 pentru orchestră de coarde (sunt simfonii de şcoală, nepublicate, concepute între 1821-1823, scrise adică la vârsta cuprinsă între 12 şi 14 ani). Simfoniile de maturitate, cinci la număr, au o cu totul altă cronologie a apariţiei decât cea sugerată de titlul ce indică ordinea cronologică a publicării. Astfel, surprinse cronologic, menţionăm: * 1824: Simfonia 1, în do minor op.11; * 1830: Simfonia 5, în re majorop.107 “a Reformei”(publicată postum); * 1833: Simfonia Italiană, în la major, publicată în 1851 după mai multe revizuiri, ca Simfonia 4 - simfoniile de Schubert nu erau cunoscute încă, aşa încât tonul romantic al simfoniei lui Mendelssohn apare cu atât mai fermecător, mai plin de noutate (ritm, sonoritate rafinată, construcţie de ansamblu cizelată); * 1840: Simfonia-cantată “Lobgesang”, publicată ca Simfonia 2, în si bemol major op.52; * 1842: Simfonia scoţiană, în la minor, publicată ca Simfonia 3,op.56 - cea mai cunoscută şi importantă simfonie a autorului. Titlul se datorează faptului că a fost scrisă în urma călătoriei autorului în Anglia (1829), dar partitura nu recurge şi la elemente programatice. Propune un traseu arhitectonic cvadripartit, cu scherzo pe poziţia a doua (există un pasaj lent ce îl precede, şi care epuizează pe moment valenţele unei asemenea mişcări) Privite pe ansamblu, aceste pagini simfonice relevă laolaltă simfonismul romantic în luminile sale clasicizante încă. * R. Schumann – 4 simfonii Este cu certitudine cel mai important simfonist german al generaţiei sale. Repere biografice: născut la Zwickau; oscilează între talentul de literat şi cel de muzician şi chiar dacă optează pentru cel din urmă, rămâne fidel şi celui dintâi, prin articolele, cronicile, studiile semnate în prestigioasa Neue Zeitschrift für Musik. El însuşi pianist, doar printr-un accident se vede silit să-şi întrerupă cariera de concertist. Se căsătoreşte cu Clara, celebră pianistă a epocii. Problematica simfoniei post-beethoveniene se regăseşte în cele 4 simfonii ale sale. * 1841: Simfonia I în si bemol major op.38 “a primăverii” - plină de prospeţime, e cu siguranţă influenţată de a IX-a de Schubert şi ca şi aceasta începe cu un Motto ce dă temei nu doar introducerii ci întregii prime părţi. * şi tot 1841 prima versiune a Simfoniei IV în re minor op.120 (a fost reinstrumentată în 1851, de unde plasarea sa ca a 4-a în ordinea publicării) - începe cu o introducere ce pregăteşte motorica T1 a primei părţi. Reprezentative pentru. compozitor sunt numeroasele conexiuni pe care le realizează între părţi, prin preluări tematice directe, sau prin înrudiri motivice. Particularităţi ale Romantismului se regăsesc şi la nivelul formelor, prin introducerea de licenţe: absenţa reprizei în p.I; dezvoltarea, în care apar, alături de tema principală, alte 2 teme noi, conduce nemijlocit spre o coda cu stretta. Prelucrarea motivică îşi pierde - comparativ cu modelul beethovenian - funcţia dramatică în favoarea efectelor coloristice. Simptomatic pentru. aceasta este repetarea identică a unei ample secţiuni (doar transpusă cu o 3-ţă mică ascendentă) în dezvoltarea părţii I, experienţă care apare de altfel şi la Schubert (Trioul cu pian op.100). * 1846: Simfonia II în do major op.61; puţin cunoscută, se aude rar în sala de concert. * 1850, după mutarea sa la Düsseldorf: Simfonia a III-a în mi bemol major op.97 “Renana” - cea mai cunoscută şi apreciată, plină de avânt, în parte festivă, în parte domoală - simfonie în 5 părţi. Se pare că are şi un substrat programatic. Fiecare dintre ele atestă trăsături individuale şi sunt reprezentative pentru stilul simfonic schumannian, ce reuneşte limbajul orchestral romantic cu tradiţiile clasice ale genului. * Printre alţi compozitori, astăzi uitaţi, se mai înscriu J. W. Kalliwoda (7 simfonii, cu “instrumentaţie strălucitoare” ce-l prevesteşte pe Schumann); F. Lachner (o singură simfonie în do major, 1832). * Ludwig Spohr (1784-1859) Bibliografie G. W. Berger A. Golea L. Manolache T. Olah P. Schnaus (îngr.) CURSUL 5 – Simfonismul german (II) Istoria muzicii simfonice europene din cea de-a doua jumătate a secolului 19 ni se dezvăluie în cea mai mare parte ca o istorie a personalităţilor muzicale, personalităţi cu traiectorii nu de puţine ori surprinzătoare. Astfel, continuând astăzi discursul referitor la spaţiul cultural german ataşat marii tradiţii simfonice, reliefăm principalele repere. I. Johannes Brahms (7.05.1833, Hamburg - 3.04.1897, Viena) 1.1. Date biografice Fiu al unui contrabasist, talent pianistic precoce, pregătire muzicală atentă 1853 Primul turneu de concerte cu violonistul ungur E.Reményi - mai ales la Hanovra (unde începe lunga sa prietenie cu J.Joachim) şi Weimar (unde îl cunoaşte pe Liszt). O călătorie, la Düsseldorf, s-a concretizat cu un celebru articol al lui Schumann - Neue Bahnen - care îl anunţă ca pe un foarte promiţător maestru. Chiar şi după moartea lui Schumann (1856), Brahms rămâne în strânsă legătură cu familia acestuia, în special cu Clara. 1857-59 o perioadă ca dirijor de cor şi pianist de curte la Detmold, dar mai mult la Hamburg, unde a înfiinţat, între altele, un cor de femei. Totuşi compoziţia este principala activitate. 1862 - Viena / nu are un angajament fix, trăieşte ca artist liber-profesionist De la jumătatea anilor ‘70 este unul dintre cei mai preţuiţi compozitori europeni. 1.2. Privire de ansamblu asupra creaţiei Cu excepţia operei, lucrări de referinţă în toate celelalte genuri: * Opusuri simfonice: 2 serenade, Variaţiuni pe o temă de Haydn, Uvertura Academică, Uvertura Tragică, Concert pentru vioară (în re major), 2 concerte pentru pian (re minor şi si beml major), Dublul concert pentru vioară, violoncel şi orchestră (în la minor); * Muzică de cameră: 2 sextete de coarde, 2 cvintete de coarde, cvintet cu clarinet, 3 cvartete de coarde, cvintet cu pian, 3 cvartete cu pian, 3 triouri cu pian, trio cu corn, trio cu clarinet, 3 sonate pentru vioară, 2 sonate pentru violoncel, 2 sonate pentru clarinet; * Lucrări pentru pian: 3 sonate, cicluri şi culegeri de piese – Variaţiuni pe o temă de Haydn, balade, rapsodii, intermezzi, valsuri, dansuri ungare (versiunea originală: pian la 4 mâini); * creaţie de lied; * bogată producţie corală, de la piese în stil popular, la cântece corale acompaniate, la motete polifonice şi la mari lucrări corale cu solişti şi orchestră - aici mai ales Ein deutsches Requiem, Rapsodia cu alto, Cântecul destinului, Nänie etc. 1.3. Consideraţii stilistice Definitorie pentru stilul său este sinteza între tradiţie (Beethoven, Bach, Händel, Schütz, cântece populare germane) şi definitivarea noilor forme caracteristice muzicii de expresie romantică (Mendelssohn, Schumann). Creaţia sa găseşte echilibrul între fantezia poetică şi rigoarea scriiturii. Majoritatea opusurilor sunt rodul unei îndelungate şi critice elaborări. Multiplele faţete ale noului se dezvăluie prin: - importanţa lărgirii armonice; - melodica specifică, foarte cantabilă, dar şi pregnant ritmată şi diferenţiată motivic; - complexitatea ritmică, uneori polimetrie; - tehnica variaţională, a dezvoltării pe baza a puţine elemente generatoare; - noua articulare la nivelul formei. 1.4. Simfoniile Am lăsat la urmă partiturile care ne preocupă cu deosebire în prezenta expunere: * 4 simfonii (do minor, op.68 /1876; re major, op.73 /1877; fa major, op.90 /1883; mi minor, op.98 /1885. După cum constatăm, debutul pe acest teritoriu s-a petrecut târziu, la vârsta de 43 de ani! Dovadă a importanţei atribuite de compozitor genului. Ca stil, exegeza recunoaşte un romantism târziu, cu aspecte ce atestă preluarea moştenirii beethoveniene. Compozitorul continuă aici linia beethoveniană, ca structură cvadripartită, ca forme consacrate, (sonată, lied, scherzo etc., chiar dacă operează la nivelul lor mutaţii semnificative), ca orchestraţie (orchestra este cea pe care o regăsim şi în lucrările din perioada de maturitate a lui Beethoven). Totodată se distanţează creator de acest model. Dimpotrivă structura părţilor (Satzstruktur) devine mai consistentă, prin atragerea, de cele mai multe ori într-un context polifonic, a tuturor instrumentelor la elaborarea procesului tematic (pe linia Haydn, Beethoven). Cel mai frecvent este mai întâi expus un motiv principal, care reapare apoi în întreaga configuraţie a temelor fie variat, fie însoţit contrapunctic. La aceasta se adaugă complexitatea stratificălor acordice precum şi bogăţia modulaţiilor, sfera lor largă de cuprindere. Ritmica se caracterizează prin complexitate, prin generarea de situaţii ambigui, în care accentul metric este estompat, prin evoluţia pe mai multe planuri. P.I - graniţa dintre secţiuni este estompată (vezi Repriza din Simf.IV) P.II - părţi lente, cu tematică de lied, , conduc la expresive P.III - în locul scherzoului beethovenian, mai degrabă o parte cantabilă, cu mişcare uşoară, destinsă. P.IV - concluzie a întregului opus, îşi menţine importanţa. Soluţiile sunt diferite. Ex. Simf.I - schimbare tonalităţii de la c-moll la C-dur-ul temei lirice; Simf.III - între altele, prin revenirea în Codă a temei I din P.I; Simf.IV - o inovaţie în istoria genului, simbioza dintre o arhitectură barocă şi sonorităţi romantice = celebra passacaglie. #De comentat Simfonia a IV-a din perspectiva sintezei la nivelul formelor şi din cea a trăsăturilor stilistice specifice. Creaţia brahmsiană, dincolo de disputa declanşată de contemporani (pro Wagner - pro Brahms), a influenţat incontestabil următoarele generaţii de compozitori, de la M.Reger la A.Schönberg etc. II. ANTON BRUCKNER (4.09.1824, Ansfelden/Austria - 11.10.1896, Viena) 2.1. Date biografice Tatăl său a fost institutor; şi el se pregăteşte şi practică iniţial această carieră. Se afirmă ca personalitate impregnată de spirit religios. Educaţia sa muzicală se petrece lent. 1837-40 - băiat de cor (Singknabe) la Fundaţia Sankt Florian (lângă Linz); 1845 - profesor tot aici; 1848 - organist al aceleiaşi fundaţii 1855 - organist la Domul din Linz. De acum urmează periodic: 1855-61 - studii de armonie şi contrapunct la Viena, cu S.Sechter; - studiul formelor, al instrumentaţiei şi al muzicii contemporane cu O.Kitzler din Linz, prin care cunoaşte şi creaţia wagneriană 1868 - succesor al lui S.Sechter la Conservatorul din Viena (Generalbaß, contrapunct, orgă) 1875 - şi lector la Universitatea din Viena. Printre elevi: F.Mottl, J.Pembaur, F.Schalk, G.Mahler. Ultimul, alături de A.Nikisch, au contribuit substanţial la propagarea creaţiei simfonice bruckneriene. * considerat şi organist virtuoz. A susţinut concerte în centre europene de prestigiu * admirator al lui Wagner: - i-a dedicat Simfonia a 3-a; l-a vizitat de mai multe ori la Bayreuth; a intrat în Akademischen R.Wagner Verein/Societatea academică R.Wagner. Aşa s-a născut motivul pentru ca E.Hanslick şi grupul “brahmsienilor” să-l considere “wagnerist”, deşi ca muzică şi ca personalitate Bruckner se diferenţiază de acesta. * lucrările sale, de mare complexitate şi nu lipsite de dificultăţi tehnice (mai ales pentru acea epocă), au fost puţin cântate. Abia spre finalul vieţii are şansa de a vedea că în special Simfonia a 7-a începe să fie interpretată. * 2.2. Privire de ansamblu asupra creaţiei Singularitatea profilului său componistic s-a manifestă prin aceea că până spre 40 de ani nu a indicat prezenţa geniului, a forţei creatoare. Prima lucrare recunoscută de autor ca valabilă: Missa în re (1864); urmată de alte 2 Misse (1866-1868). De altfel, prin opusurile cu caracter religios (alături de misse: 1 recviem, 1 Te Deum, motete, psalmi, imnuri, cantate, coraluri - lucrări pentru orgă), Bruckner este considerat cel mai important reprezentant al creaţiei muzicale catolice din secolul 19. Centrul de greutate revine simfoniilor, de care este continuu preocupat de prin 1864 şi până la neterminata Simfonie a 9-a. Distingem aici 2 mari perioade: 1871-76, simfoniile 2-5; 1879-87, simfoniile 6-8. Prin comparaţie, a afectat puţin timp altor genuri. Menţionăm totuşi: Cvintet de coarde(1879); Te Deum (1881-84). * 2.3. Trăsături stilistice Putem stabili diverse analogii, putem vorbi, de exemplu, despre: - influenţe wagneriene în armonia instabilă şi în orchestraţia luxuriantă; - influenţa “epocii Palestrina” asupra gândirii sale polifonice şi în schimbările timbrale realizate după modelul registraţiei de orgă; - influenţele şcolii veneţiene în modul de a alterna, cu rol contrastant, diferite grupe instrumentale; - spiritul austriac, ataşat de muzica populară; - influenţele repertoriului muzicii sacre etc. Dar aceste elemente foarte diverse sunt retopite într-un limbaj simfonic propriu, distinct, în care s-au integrat şi s-au omogenizat pe deplin. * 2.4. Simfoniile Această lume în sine bruckneriană apare mai ales conturată la nivelul simfoniilor, greu de conectat la o tradiţie, aşa cum de pildă se poate proceda în cazul lui Brahms. Identificăm, totuşi, anumite afinităţi cu: - Simfonia a IX-a de Beethoven în privinţa părţilor instrumentale, a caracterului părţilor şi a cadrului macro-formal; - Simfonia a IX-a de Schubert - în privinţa diversităţii tematice; - drama muzicală wagneriană - în privinţa armoniei. Dar simfonia bruckneriană, repetăm, este o operă de artă cu totul personală, bine individualizată, recognoscibilă. Pentru compozitorul care a început să compună relativ târziu – repetăm aici idea -, simfonia a fost genul principal de manifestare. De aceea, considerăm utilă în acest sens o enumerare a opusurilor: - Simfonie în fa (1863) - Simfonia “Nr.0”, în re minor (1863/64, revizuită în1869) - Simfonia 1 în do minor (1865/66, revizuită de mai multe ori); - Simfonia 2 în do minor (1871/72, revizuită de mai multe ori); - Simfonia 3 în re minor (1873, revizuită de mai multe ori); - Simfonia 4 în mi bemol major (1874, revizuită de mai multe ori); - Simfonia 5 în si bemol major (1875/76, revizuită 1876-78); - Simfonia 6 în la major (1879/81); - Simfonia 7 în mi major (1881/83); - Simfonia 8 în do minor (1884/87, revizuită în 1890); - Simfonia 9 în re minor (1887/96, neterminată); Caracteristici generale: - lucrări monumentale; - construcţie clară, cu secţiuni bine conturate, bine delimitate (împărţiri adeseori strofice); - în loc de teme întâlnim aici zone tematice, închegate prin acumularea în valuri (termen utilizat pentru zona dezvoltării); - armonia, deşi are afinităţi cu cea wagneriană prin abundenţa cromatismelor şi ca tensiune interioară, împlineşte aici şi o funcţie structurantă, contribuie la delimitarea secţiunilor formei; - instrumentaţia - contribuie la diversificarea melodicii, extinsă pe o paletă de la cameral la monumental. Realizate după modelul registraţiilor de orgă, caracteristice sunt şi blocurile armonice individualizate pe registre (coarde, lemne, alămuri), de efect mai ales asociate caracterului imnic al pasajelor de coral. - intrând în detaliile construcţiei cvadripartite, menţionăm: partea I - formă extinsă de sonată, cu cel puţin 3 zone tematice evidente în expoziţie; partea a II-a - adagio-uri; partea a III-a - adesea scherzo-uri în 9 secţiuni (aba cdc aba), în care trio-ul se bazează pe o tematică influenţată de muzica populară austriacă; partea a IV-a – înrudită cu prima, de obicei însă cu o temă I mai energică, cu uriaşe suişuri, apare imaginată ca o culminaţie a întregii lucrări (de pildă Simfonia nr. 5 - pe baza unei fugi, aduse şi teme din părţile precedente; Simfonia 8 - tot un climax). - ca opţiune estetică, sunt muzici pur instrumentale şi de aceea apartenenţa la contemporana orientare a Noii Şcoli germane (Liszt, Wagner – promotori ai programatismului) nu e relevantă. Totodată de o religiozitate profundă, autentică (să ne amintim că dedică, de exemplu, Simfonia 9 dem ”lieben Gott”), simfoniile au alura simbolică a unei imagini sonore a lumii creştine configurate cu mijloacele simfonice perfecţionate şi amplificate ale celei de-a doua jumătăţi a secolului 19. Bibliografie * Europäische Musik in Schlaglichtern. /Hrsg.von Peter Schnaus. Mannheim,Wien, Zürich: Meyers Lexikonverlag. * Iliuţ, Vasile * Machabey, Armand. La vie et l’oeuvre d’Anton Bruckner, [Radio], 1945 CURSUL 6 – Simfonismul german (III) III. GUSTAV MAHLER (7.07.1860, Kalischt/Boemia - 18.05.1911, Viena) * 3.1. Date biografice Fiu al unui negustor evreu. Puţin timp după naşterea sa, familia se mută la Iglau, unde va veni în contact cu muzica populară şi cu cea de marş. 1875 - 1878 – studiază la Conservatorul din Viena, pe care îl termină cu premiu. 1878 - începe lucrul la prima lucrare valabilă: Das klagende Lied/Cântec de jale. Respingerea ei la un concurs îl determină să opteze pentru cariera dirijorală. * Ca dirijor - diferite mici angajamente pe scene din provincie; - 1888 - director al Operei Regale din Budapesta; - 1891 - răspunde unei chemări la Teatrul de Stat din Hamburg; - după convertirea sa la catolicism, devine capelmaistru, apoi director al Operei din Viena. * Orientare modernă - 1902 - căsătoria cu Alma Schindler, prin intermediul căreia ajunge în strâns contact cu artiştii din “Wiener Secession” şi cu alţi reprezentanţi ai orientării artistice moderne. - 1907 - moartea fiicei sale, Maria Anna; - are el însuşi un atac de cord; - în urma unei campanii antisemite îşi pierde contractul la Opera din Viena; devine însă dirijor al Operei Metropolitan din New York. - petrece totuşi anual mai multe luni în Europa, uneori şi ca interpret al propriilor lucrări (vezi triumfala primă audiţie a Simfoniei 8 - 1910, München) - 1911 - bolnav, se reîntoarce în Europa; moare la Viena, la 18.05. * 3.2. Privire de ansamblu asupra creaţiei - nu foarte voluminoasă; - făcând abstracţie de opusurile de tinereţe, se manifestă prin doar 2 genuri: lieduri şi simfonii. - în Cântecul pământului, la finele vieţii, le-a mixat într-un nou gen, să-i spunem “Sinfonie in Liedern”/simfonie în lieduri; * 3.3. Aspecte stilistice de la început a existat o corespondenţă între liedurile şi simfoniile compuse în paralel, corespondenţă sesizabilă fie prin preluări tematice (de pildă citate din 2 lieduri ale ciclului Lieder eines fahrenden Gesellen/Cântecele unei calfe călătoare în Simfonia nr. 1), fie prin înrudirea voită a unor mişcări cu participare vocală din Simfoniile 2-4 cu lieduri din ciclul Das Knaben Wunerhorn /Cornul minunat al băiatului - celebra culegere de A. von Arnim şi C. Brentano din care Mahler şi-a ales majoritate textelor cântecelor sale. Textele au caracter popular, iar muzica se menţine pe un ton apropiat: pe fondul unei expresii simple, cu notă de naivitate, se adaugă aici elemente de ironie şi parodie, amestecul de straturi stilistice (alăturarea pasajelor în stil simfonic elaborat cu cele cu ecou de muzică trivială) şi o mare expresivitate. Toate aceste trăsături stilistice contribuie la acel inconfundabil “ton Mahler” * 3.3. Periodizare. Simfoniile. Exegeţii disting îndeobşte 4 perioade stilistice: * - Das klagende Lied (1880, rev.1892/93 - 1898/99) - ciclul Lieder eines fahrenden Gesellen (1883-85) - liedurile după Das Knaben Wunderhorn (1892-98) - primele 4 simfonii: Nr. 1 – în re major (1884-88, rev.1893-96); Nr.2 – în do minor, cu soprană, alto şi cor (1888-94; rev.1903); Nr.3 – în re minor, cu alto, cor de femei şi cor de băieţi (1893-96, rev.1906); Nr.4 – în sol major, cu soprană (1899/1900, rev.1901-10). * - monumentalele simfonii instrumentale nr.5-7, ce pot fi înţelese, în parte, şi ca istorie a unui subiect simfonic: Nr. 5 – în do diez minor (1901/02) – apoteoză; Nr.6 – în la minor (1903/04, rev.1906) - catastrofă; Nr.7 – mi minor /si minor (1904/05 ). - înrudite stilistic cu simfoniile, liedurile din ciclul Kindertotenlieder/Cântecele copiilor morţi (1901-04), 2 lieduri pe texte din Das Knaben Wunderhorn (1899/90) şi Rückert-Lieder (1901/02) - care, privite în detaliu, relevă aspecte ale stilului mahlerian târziu * Simfonia nr. 8 – în mi bemol major, pentru 8 solişti, cor de băieţi şi cor mixt pe 8 voci (1906), opus ce contopeşte caracteristici ale genurilor simfonie, cantată şi oratoriu; bazat pe imnul de Rusalii Veni creator spiritus (partea I) şi pe scena finală din Faust (partea a II-a); cel mai reuşit exemplu pentru acea “Weltanschauungsmusik” din jurul anului 1900. Ultima lucrare simfonică a lui Mahler cu caracter optimist. * se resimte tragedia anului 1907. Tonul este de retragere, de Abschied/”Rămas bun” - cum de altfel se intitulează şi ultima parte din Cântecul pământului - Lied von der Erde / Cântecul pământului (1908/09) - Simfonia nr.9 – în re major (1908/09) - fragment din Simfonia nr. 10 – în fa diez major (din 1910-neterminată) prin noutatea concepţiei arhitectonice, prin diversificarea materialului muzical cu mijloace variaţional-dezvoltătoare, prin tendinţa spre “proză muzicală” ca şi prin consecventa polifonizare a scriiturii, creaţia mahleriană târzie creează o importantă punte compozitorilor din cercul Schönberg. Bibliografie * Europäische Musik in Schlaglichtern... * Ewen (I-II) * A se consulta şi volumul despre simfonii de Constantin Floros (în germană); de asemenea volumul în curs de apariţie la Editura Muzicală, despre teoria lui Aurel Stroe referitoare la simfoniile lui Mahler, volum realizat în dialog cu Ruxandra Arzoiu. IV. RICHARD STRAUSS (11.06.1864, München - 8.09.1949, Garmisch) * 4.1. Date biografice Tatăl său a fost prim-cornist în Orchestra Regală. Gusturile sale conservatoare se remarcă şi în primele opusuri ale fiului 1881 Serenada pentru. suflători de alamă op.7 - remarcat de Hans von Bülow 1885 începutul unei cariere dirijorale strălucite - Capella Regală din Meiningen mici angajamente ca dirijor 1894 - Capellmeister la Teatrul Regal din München - căsătoria cu cântăreaţa Pauline de Ahna, pentru care a scris majoritatea liedurilor sale - la München se afirmă ca interpret, mai ales al operelor lui Wagner şi Mozart, care îi vor influenţa propria creaţie. 1898 - dirijor la Opera Regală din Berlin carieră dirijorală şi de pianist 1919 - director al Operei de Stat din Viena 1922 - dirijează la Festivalul de la Salzburg, printre fondatorii căruia se numără 1924 - revine la Viena şi acceptă să dirijeze doar ca Gastdirigent/dirijor invitat - după venirea la putere a naţional-socialiştilor, este numit Preşedinte al camerei de muzică a Reich-ului (Reichsmusikkammer), ajunge însă la un conflict cu regimul în momentul în care îl apară pe scriitorul evreu Stefan Zweig 4.2. Privire generală asupra creaţiei Adept al programatismului, compune poeme simfonice care-l vor face celebru: Don Juan op.20 (1888/89) Macbeth op.23 (1886-88); Tod und Verklärung/Moarte şi transfiguraţie op.24 (1888/9) Till Eulenspiegels lustige Streiche/ Till Eulenspiegel (1894/95) Also sprach Zarathustra/Aşa grăit-a Zarathustra op.30 (1895/96) Don Quixote op.35 (1896/97) Ein Heldenleben/ Viaţă de erou op.40 (1897/98) La acestea de adaugă cele două monumentale simfonii, de asemenea programatice: Simfonia domestica op.53 (1902/03) şi Eine Alpensinfonie/O simfonie a Alpilor op.64 (1911-15) O contribuţie specială o aduce în domeniul teatrului liric. Distingem aici 15 opere: - de debut 1894 - Guntram 1901 - Feuersnot - 1903/05 Salome, după drama lui O. Wilde tradusă în germană de H. Lachmann (1 act - “o simfonie în dramă”: 105 instrumentişti în orchestră) - consacrarea ca autor de opere - 1909 Elektra (tragedie într-un act - 111 instrumentişti - sinteză între “dramma per musica” şi simfonie; singura tragedie din creaţia sa), marchează debutul colaborării cu Hugo von Hofmannstahl, din care mai apar 5 opere şi 1 balet: Der Rosenkavalier/ Cavalerul rozelor (1911 - revenire la tradiţie, 3 acte - predomină comicul vieţii cotidiene; acţiunea la mijl. sec.18, Viena, primii ani ai domniei Mariei Theresa; intonaţii de vals vienez, simplificare, dezvăluie virtuţi melodice, ale armoniei şi orchestraţiei), Ariadne auf Naxos (1912, rev.1916), Die Frau ohne Schatten/Femeia fără umbră (1919), Die ägyptische Helena/ Elena din Egipt (1928, rev.1933), Arabella (1933), Josephs-Legende (1914). - 1935 opera comică Die schweigsame Frau/ Femeia tăcută, pe libret de Stefan Zweig În ultimii ani de viaţă compune noi lucrări, printre care operele: - Friedenstag (1938 - librat Joseph Gregor, concepută ca o cantată scenică), Daphne (1938), Die Liebe der Danae (1944), Capriccio (1942) diferite opusuri ocazionale câteva lucrări instrumentale precum: Metamorfoze pentru 23 coarde solo (1945), Concertul pentru oboi în re major (1945), Ultimele patru lieduri (1948) 1949 moare, după o lungă suferinţă * 4.3. Trăsături stilistice La schimbarea veacurilor, R.Strauss este considerat reprezentant de prin rang al Modernităţii. Un limbaj muzical evoluat, o fascinantă senzualitate atrag publicul spre muzica sa. Salomea şi Elektra reprezintă opusurile sale cele mai înnoitoare ca limbaj - abundenţa disonanţelor, masivitatea sonoră vin în sprijinul expresiei, reliefează adecvat subiectele. Ele marchează începutul operei expresioniste, pe care ulterior o vor prelua un Schönberg, un Berg. După aceea limbajul său devine, să-i spunem, retrospectiv. Mozart îi este model de simplitate: recurge la forme tradiţionale, la o armonie cizelată, nu se sfieşte de primatul melodiei. Rămâne fidel unei estetici “comestibile” (vezi Meyers Lexikon), distanţându-se de orietnarea modernă căreia iniţial îi aparţinuse. Un mare rafinament timbral şi o adevărată ştiinţă a îmbinării instrumentelor îl recomandă ca orchestrator de primă talie (a republicat, aducând „la zi”, tratatul lui Berlioz) CURSUL 7. Programatismul Muzica cu program nu este o invenţie a sec.19. Şi în epocile precedente muzicienii îşi propuneau să sugereze sonor diverse teme extra-muzicale cu ajutorul resurselor avute la îndemână: sunete, ritmuri, intensităţi etc. Să ne amintim fugitiv, traversând principalele epoci ale istoriei muzicii instrumentale europene, doar de câteva dintre partiturile celebre: Ciclul celor 4 concerte pentru vioară şi orchestră „Anotimpurile” de A.Vivaldi, Simfonia nr.45 în fa diez minor „A Despărţirii” de J.Haydn sau Simfonia nr.6 în Fa major „Pastorala” de L.v.Beethoven. Nouă este însă acum conexiunea dintre intenţia programatică şi limbajul orchestral mult mai elaborat, mai diferit nuanţat, mai expresiv. Am amintit, la precedenta noastră întâlnire, de echilibrul stabilit în prima jumătate a secolului 19 între idealul coloristic al creatorilor şi noile, pe-atunci, performanţe pe care le-au atins toate familiile de instrumete. Astfel încât asocierile dintre anumite timbruri instrumentale şi anumite tematici devin preocupări de prim-plan în procesul configurării gestului componistic. În acest context se explică, în parte, şi acuitatea polemicii dintre adepţii aşa-numitei “muzici absolute” (muzică instrumentală nelegată de un subiect declarat) şi ai celei “cu program”, polemică ajunsă una dintre problemele fundamentale ale esteticii muzicale. Mai ales în cea de-a doua jumătate a secolului de care ne ocupăm, opţiunea tranşantă pentru una sau alta dintre soluţii a ajuns să scindeze efectiv lumea muzicală. “În împărăţia ideilor se dau războaie interne asemănătoare celor ateniene – susţinea, bunăoară, în 1855 Fr.Liszt, principal adept, aşa cum vom comenta, al programatismului muzical. În timpul acestora, cel care nu acţiona deschis de partea unei tabere şi rămânea un martor pasiv al luptelor, precum şi al neajunsurilor aduse de ele, era declarat public trădător de patrie. Convinşi de justeţea unui astfel de procedeu a cărui îndeplinire severă poate sluji doar faptului de a pune capăt mai repede conflictelor şi a decide victoria celor aleşi să stăpânească în viitor [s.n.]…”. Polemica aceasta vizează în special spaţiul cultural german. În alte zone ea a jucat un rol secundar, fapt justificator pentru creaţia a numeroşi compozitori slavi, scandinavi, francezi etc., ce au scris, fără parti pris-uri, deopotrivă simfonii şi poeme simfonice. Privit prin prisma cronologiei, primul compozitor ce a însoţit discursul simfonic cu un program literar menit să fie citit de ascultător înainte de începerea concertului a fost Hector Berlioz (1803-1869). #1830 Simfonia fantastică op.14 (prezentată public în acelaşi an, la Conservatorul din Paris, sub bagheta compozitorului) evocă sonor, aşa după cum specifică autorul prin subtitlu, diferite “episoade din viaţa unui artist”/”episode de la vie d’un artiste”. Rolul textului însoţitor este precizat de însuşi Berlioz, care notează: “Compozitorul a avut ca scop dezoltarea, în ceea ce au ele muzical, a diferite situaţii din viaţa unui artost. Planul dramei instrumentale, lipsit de ajutorul cuvântului, are nevoie să fie expus în prealabil. Programul următor trebuie deci considerat ca textul vorbit al unei opere, servind la introducerea pieselor muzicale, al căror caracter şi expresie le motivează” Comentariul accentuează aşadar nu atât tonul pictural (scena finală din partea a IV-a este o excepţie), cât pe cel emoţional, de surprindere a unor stări. Cele 5 părţi componente ale simfoniei au ca titluri: * Révries – Passions / Visări – Pasiuni; * Un Bal / Un bal; * Scène aux Champs / Scenă câmpenească; * Marche au Supplice / Drumul spre eşafod; * Songe d’une Nuit du Sabbat / Visul unei nopţi de sabat. Programul fiecăreia este de asemenea detaliat. Un rol formativ nou revine, în context, aşa-numitei “double idée fixe”/“dublă idee fixă“, ce traversează ciclic, şi în cele mai diferite ipostaze, întreaga partitură – de la nobleţea şi timiditatea primei sale apariţii în tonurile „blânde“, la unison, ale flautului solo şi ale viorilor prime, până la grotescul înfăţişării sale schimonosite, asociate cameleonicului clarinet investit aici cu glas trivial, strident. Această idea fixă, simbol aici al femeii iubite este, practic, un leitmotiv avant la letter (vom vorbi despre rolul său în creaţia lui R.Wgner!). Arhitectonica simfoniei, motivată de subiectul programmatic generator, se conturează pe spaţii ample, oferind cu o reinterpretare foarte personală, cu mare fantezie şi libertate, a reperelor tradiţionale. De exemplu partea I are la bază o formă modificată de sonată, în vreme ce partea a II-a propune un fel de scherzo. Ulterior, în alte opusuri simfonice cu caracter programatic, Berlioz a utilizat diferit tehnica ciclică a leitmotivului – a se vedea Simfonia cu violă concertantă “Harold în Italia” (1834) şi Simfonia cu solişti şi cor “Romeo şi Julieta” (1839). Nu insistăm însă asupra creaţiei compozitorului francez decât în măsura relevanţei sale pentru subiectul de care ne ocupăm. De aceea, precizez faptul că, asemeni multor muzicieni romantici sensibili la puterea de sucestie nu doar a sunetelor ci şi a cuvintelor, Berlioz şi-a formulat şi în scris opţiunile, punctele de vedere, idealurile. Putem să i le cunoaştem de pildă şi noi, cititorii de limbă română, datorită traducerilor apărute la Editura Muzicală. Personalitatea puternică, simţul ascuţit al umorului, virulenţa expresiilor, toate acestea dau farmec sporit lecturii: * Berlioz, Hector. Grotescul şi muzica, Editura Muzicală, Bucureşti 1983. * Berlioz, H. În lumea cântului, Editura Muzicală, Bucureşti 1982. * Berlioz, H. Serile orchestrei, Editura Muzicală, Bucureşti 1980. Semnificativ pentru definirea rolului complex al muzicianului francez în conturarea unei noi imagini sonore specifice secolului 19, este şi faptul că el a semnat şi unui valoros Tratat de instrumentaţie - reactualizat în secolul 20 de Richard Strauss -, şi a rămas totodată cunoscut drept unul dintre cei mai mari orchestratori. (A mânuit şi bagheta cu virtuozitate.) Astfel încât, deşi se numără printre cei mai vârstnici dintre compozitorii romantici, H.Berlioz se înscrie printre cei mai revoluţionari. Continuăm acum să înaintăm pe firul istoriei muzicii programatice pentru a marca un alt important reper: creaţia lui Franz Liszt (1811-1886; înnobilat în 1859 – Fr.von Liszt). În 1855, în perioada petrecută la Weimar, fascinantul artist (legendar pianist, erudit muzician, de mare sinceritate şi libertate interioară - ce şi-a acordat viaţa la unison cu crezurile şi a dus în tinereţe o viaţă boemă iar spre final s-a călugărit) a scris un articol de referinţă despre Berlioz şi simfonia sa Harolde, prin care îşi declara fără echivoc adeziunea pentru o artă muzicală cu caracter programmatic: “nu am făcut niciciodată o taină din simpatia noastră însufleţită şi admirativă pentru geniul… pentru maestrul căruia arta epocii noastre îi datorează o atât de profundă recunoştinţă” Liszt considera creaţia mai vârstnicului confrate ca emblemă a avangardei şi-i formula astfel principiul generator: “Artistul poate urmări frumosul în afara regulilor şcolii, fără temerea că procedând în acest mod, va greşi”. Lieder al ”Noii şcoli germane”/“Neudeutsche Schule”, promovând o “artă a viitorului”, Liszt a devenit în epocă port-drapel-ul orientării programatice. “Programul – aşadar, o introducere anexată, într-un limbaj inteligibil, muzicii pur instrumentale, cuvânt înainte prin care compozitorul intenţionează să evite capiciul tălmăcirii poetice a operei sale de către ascultători şi să atragă în prealabil atenţia asupra ideii poetice a întregului, asupra unui anume punct al acestuia” În acest sens, lui îi revine prioritatea imaginării unui nou gen orchestral, poemul simfonic. # ca istoric se consideră îndeobşte a fi derivat din uvertura de concert. Să ne amintim că uverturile beethoveniene Coriolan, după H.J.von Collins, op.62 sau Egmont op.48, după Goethe, au fost cântate în concert, de sine stătător, deşi fuseseră concepute ca muzică de scenă. Romanticii, mergând mai departe, au imaginat opusuri de sine stătătoare, create după poeme literare sau sugerate de un peisaj. Aşa sunt bunăoară uverturile lui F. Mendelssohn-Bartholdy - la Visul unei nopţi de vară, Hebridele, Călătorie fericită şi marea liniştită (Meeresstille und glückliche Fahrt) - sau R. Schumann - Manfred op.115, după Byron. Liszt este însă cel ce metamorfozează genul într-un opus simfonic modelat după principiul simfoniei, şi îl numeşte poem simfonic. În concepţia sa, acesta reuneşte o componentă muzicală şi una poetică, sinteza dintre noua tehnică orchestrală şi idealul poetic generator, şi întrupează la modul desăvârşit ideea de progres în muzică (“muzica viitorului”). Necesitatea interioară a structurării discursului, fidelă ideii poetice generatoare, în virtutea căreia muzicianul poate modela fără prejudecăţi forma liberă, unică se dezvăluie aici ca principală idee a concepţiei lui Liszt. Traseul architectonic este unul monopartit, dar cel mai adesea construit din mai multe secţiuni şi fără să urmeze trasee tradiţionale. Muzicianul foloseşte pentru prima oară denumirea de poem simfonic în 1854, pentru uvertura Tasso (1849). Creaţa sa înscrie 13 poeme simfonice: Bergsinfonie (1848/49, 1850, 1854-57), Les préludes (1848,1854), Heldenklage (1848-50, 1854), Tasso (1849,1854), Prometheus (1850, 1855), Mazeppa (1851, 1854), Orpheus (1853/54), Festklänge (1853), Hungaria (1854), Hunnenschlacht (1855, 1857), Die Ideale (1857), Hamlet (1858), Von der Wiege bis zum Grabe (1881/82). Spre deosebire însă de Simfonia fantastică, cu tematică mai degrabă subiectivă, muzica programatică lisztiană aspiră la sugerarea unor idei poetice obiective. Poeme, gânduri sau tradiţii din trecut constituie astfel sursa sa ideatică. Pe aceleaşi coordonate se profilează şi cele 2 opusuri simfonice, concepute în succesiunea arhitectonică tradiţională, grandioasele Faust-Sinfonie în 3 tablouri de caracter (Faust, Margareta, Mefisto) şi Sinfonie zu Dantes Divina commedia (1855/56). Mai ales în a doua jumătate a secolului 19, genul va fi preluat cu predilecţe de exponenţii culturilor naţionale, acum conturate ca personalitate. Era adecvat idealurilor lor artistice, permitea afirmarea explicită a conţinutului ideatic şi recurgerea la mijloace tehnice, instrumentale sugestive. (Ne vom opri asupra acestui subiect la una dintre întâlnirile noastre din semestrul viitor). Deocamdată, cu titlul mai mult de inventar, să reţinem: B.Smetana - ciclul de 6 poeme simfonice “Patria mea” (1874-79) M.Musorgski - O noapte pe muntele pleşuv (1867) J.Sibelius - Finlandia În Franţa: C.Saint-Saens, C.Franck În Germania: R.Strauss (Romantism târziu) Pe acelaşi traseu se va înscrie şi drama muzicală wagneriană. Până a ajunge însă la ea, vom panorama data viitoare, istoria genului operă în spaţiul cultural romantic german. Bibliografie * Liszt, Franz. Pagini romantice, trad.rom., Editura Muzicală, Bucureşti 1983. * Berlioz, Hector. Grotescul şi muzica, Editura Muzicală, Bucureşti 1983. * Berlioz, H. În lumea cântului, Editura Muzicală, Bucureşti 1982. * Berlioz, H. Serile orchestrei, Editura Muzicală, Bucureşti 1980. * Schnaus, Peter (îngr.ed.). Europäische Musik in Schlaglichtern, Meyers Lexikonverlag, Mannheim/Wien/Zürich 1990 Partituri * Berlioz, H. Symphonie fantastique op.14, Edition Peters Nr.621, Leipzig. * Berlioz, H. Traité CURSUL 8 Epocă a accenturării contrastelor, Romantismul muzical se dovedeşte caracterizat la nivelul creaţiei nu doar de opusuri monumentale – aşa cum am surprins traseul simfoniei -, ci şi de cele miniaturale, fie acestea destinate repertoriului instrumental, fie celui vocal. Genuri miniaturale * Piesa instrumentală de caracter (miniatura) Astfel, specifice sunt la această vreme şi numeroasele mici piese, predominant lirice, scrise cel mai adesea pentru pian (comparabile cu producţiile virginaliştilor englezi de pe la 1600 sau ale claveciniştilor francezi ai Barocului - Couperin, Rameau -. În Clasicism se detaşează net Bagatelele beethoveniene). Or, această preferinţă, ca şi virtuozitatea pianisticii romantice se întemeiază în parte pe înnoiri substanţiale ale tehnicii de construcţie a instrumentului. Deja Beethoven beneficiase de aceste modificări în creaţia de maturitatea şi în cea târzie: - registru mult amplificat (de la 4, acum la 7 octave); - coarde mai puternice; - tensiunea coardelor mult mai puternică; - de aici apare necesitatea unei plăci de bronz (anterior fusese din lemn), care modifică sonoritatea, precum şi acoperirea/tapisarea ciocănelului cu fetru (anterior se utiliza piele), şi greutatea sporită a clapelor. În 1821, aşa-numita “mecanică a repetiţiei” este soluţionată de Sebastien Érard: creşte precizia şi omogenitatea, forţa şi diversitatea atacurilor, chiar şi în tempourile cele mai rapide. Cel târziu de la Fr. Liszt şi şcoala sa această repetare a sunetelor devine semn al virtuozităţii tehnicii pianistice moderne Posibilitatea de a exprima un conţinut poetic în forme libere (mai ales în forme modificate de lied) explică popularitatea acestor piese printre compozitorii romantici. Determinante au fost şi nevoia de repertoriu pianistic modern, ca şi dorinţa de a evada din zona atât de bătătorită de Beethoven, a sonatei. O literatură la îndemâna amatorilor de muzică din oraşe, tot mai atraşi de sfera muzicii de cameră. Prima culegere de piese de caracter timpuriu romantice se pare că este Eklogen op.35 (1810/1811) de Václav JanTomášek. Ea a influenţat apariţia pieselor lirice pentru pian ale lui Fr. Schubert (Impromptus, Moments musicaux 1827/1828), considerate drept primele manifestări-capodopere ale genului. F.Mendelssohn-Bartholdy: Lieder ohne Worte/Cântece fără cuvinte - 8 caiete, 1829-1845 Paradigmatice pentru acest gen sunt genialele piese ale lui R.Schumann, pline de fantezie. Autorul le grupează adeseori în cicluri: Papillons, Davidsbündlertänze, Carneval, Kinderszenen etc. Cele mai multe se întemeiază pe un motiv pregnant, scurt. Titluri programatice. J.Field – autor de nocturne (din 1814), important mai ales prin influenţa pe care o va avea asupra lui Frédéric Chopin (1810, lângă Varşovia - 1849, Paris): - primul compozitor specializat pe un singur domeniu: muzica pentru pian (mai târziu, aşa cum vom comenta, Hugo Wolf se va specializa doar în lied) - iniţiatorul unui nou stil muzical, de mare virtuozitate şi poezie, cu: melodie bogat ornamentată; armonie surprinzătoare, evolutivă (a se vedea aprecierea lui Liszt!/“Pagini romantice”); structura ritmică diferenţiată; stilizarea unor dansuri poloneze (mazurca, poloneza). Creaţie: 2 concerte (mi minor şi fa minor); lucrări concertante: “Krakowiak”, Marea Poloneză în mi bemol major pentru pian şi orchestră; 3 sonate pentru pian (do minor, si bemol minor si minor); Trio cu pian; 17 cântece poloneze op.74. În rest, opusuri pentru pian, în forme libere de lied, adeseori dansuri, piese de caracter, de mare expresivitate, fără asocieri programatice. noi genuri, grupate în cicluri: mazurci - 60 poloneze -16 22 valsuri 25 preludii 20 nocturne 4 balade 27 studii (op.10 şi op.25) 4 impromptuuri 4 scherzi impromptuu-fantezie fantezii variaţiuni etc Franz Liszt (1811 - 1886 Bayreuth), pianist, compozitor, dirijor, estetician. Sub influenţă Paganini, fondatorul tehnicii pianistice moderne. Creaţia sa poate fi divizată în 3 etape: I - muzica pentru pian - elemente de virtuozitate, apoi tot mai multă poeticitate a expresiei. Marea Sonată în si (1853), Album de călătorie, Viziuni, piese pentru pian din ciclul Ani de pelerinaj (3 volume apărute între 1835-1877). [II - nu intră în obiectivul nostru de-acum. Muzica cu program - nouă este asocierea ideii programatice cu un discurs orchestral mult diversificat] III - se îndreaptă spre domeniul vocal şi vocal-simfonic, animat de crez religios compune: oratorii şi misse (Legenda Sf.Elisabeta, Legenda Sf.Cecilia, Missa Solemnis, Missa choralis, Recviem). Tot acum apar ultimele sale opusuri pianistice din ciclul Ani de pelerinaj, opusuri încă insuficient cunoscute, ce depăşesc momentul istoric: liber tonale, forme libere. J.Brahms - Balade, Rapsodii, Intermezzi. Influenţă asupra unui Max Reger, A.Schoenberg E.Grieg - Lyrischen Stücke/Piese lirice 10 volume, apărute între1867-1901 Cursul 9 Liedul ÎN SPAţIUL CULTURAL GERMAN ATINGE COTELE CAPODOPEREI. * CU ACOMPANIAMENT DE PIAN FR. SCHUBERT PRIN CELE CA. 660 MARCHEAZă UN PRIM MOMENT DE GLORIE DIN ISTORIA GENULUI. EL CREEAZă DE TIMPURIU (DE LA 17-18 ANI) CAPODOPERE, MAI ALES STIMULAT DE LIRICA LUI GOETHE - Să NE AMINTIM DE GRETCHEN AM SPINNRADE/GRETCHEN LA VâRTELNIţă (1814), HEIDENRöSLEIN (1815), ERLKöNIG (1815); CAM 1/10 DIN TOTALUL LIEDURILOR SUNT ASOCIATE VERSURILOR LUI. DINTRE ALţI POEţI ALE CăROR VERSURI L-AU INSPIRAT CITăM PE CEI MAI CUNOSCUţI, PRECUM M. CLAUDIUS, H.HEINE, L.HöLTY, F.G.KLOPSTOCK, TH.KöRNER, NOVALIS, F.RüKKERT, F.VON SCHILLER, A.W. şI F.SCHLEGEL, DE ASEMENEA PE POEţII DIN CERCUL SăU DE PRIETENI, PRECUM B.J.MAYRHOFER. NOUTATEA şI ASPECTUL CARACTERISTIC SE DOVEDEşTE A FI AICI PROFUNDA INTERPRETARE MUZICALă A TEXTULUI, îN RECIPROCUL SCHIMB CREATOR CU CUVâNTUL, îN MELODICA EXPRESIVă DE MARE LIRISM, îN SCRIITURA PIANISTICă MULT DIVERSIFICATă. ÎNCăRCăTURA AFECTIVă A MELODICII, ARMONIA MULT NUANţATă (ASCUţIREA DISONANţELOR, BALANSUL MAJOR-MINOR, îNRUDIREA PRIN INTERVALE DE TERţE A TONALITăţILOR, MODULAţIILE îN ZONE îNDEPăRTATE ALE SISTEMULUI TONAL) CONFERă, îN SPECIAL LIEDURILOR TâRZII, INDIVIDUALITATE, UNICITATE, şI MARCHEAZă REPERELE STILISTICE ALE GENULUI. CA FORMă, SE DIFERENţIAZă LIEDUL STROFIC, LIEDUL STROFIC VARIAT, şI LIEDUL CONTINUU COMPUS (DURCHKOMPONIERTE LIED), CARE PERMIT MAI DEPARTE CLASIFICAREA îN FUNCţI DE CHARACTER, DE LA LIEDUL ORIENTAT POPULAR PâNă LA CEL CVASI-SCENIC. PARTEA CâNTATă, PE LâNGă PROFILUL OBIşNUIT, POATE AVEA ASPECT DE RECITATIV SAU DE ARIOSO, DRAMATIC SAU PUTERNIC DECLAMATIV. DE 2 ORI SCHUBERT RECURGE şI LA CICLUL UNIT TEMATIC: FRUMOASA MORăRIţă (DIE SCHöNE MüLLERIN - 1823) şI CăLăTORIE DE IARNă (WINTERREISE -1827), AMBELE PE VERSURI DE WILHELM MüLLER. SEPARATE TEMATIC, LIEDURILE PE VERSURI DE RELLSTAB şI HEINE AU FOST REUNITE POSTUM îN CICLUL CâNTEC DE LEBăDă (SCHWANENGESANG). *** LIEDUL SECOLULUI 19 A LUAT FOARTE REPEDE AVâNT, DEVENIND UN GEN EXIGENT, DE ATRACţIE PENTRU CEI MAI IMPORTANţI COMPOZITORI. DINTRE CONTEMPORANII LUI SCHUBERT: C.M.VON WEBER, C.LOEWE (DE INTERES MAI ALES PENTRU FORţA SA PLASTICă, PENTRU DRAMATISMUL CARACTERISTIC BALADELOR SALE - ERLKöNIG, HEINRICH DER VOGLER, TOM DER REIMER, ARCHIBALD DOUGLAS, ODINAS MEERESRITT ETC.). DIN GENERAţIA URMăTOARE: F.MENDELSSOHN-BARTHOLDY - CA ELEV AL LUI C.F.ZELTER - ASPIRă îN PAGINILE SALE DE LIED CăTRE O MELODICă SIMPLă, DE FACTURă POPULARă. ACOMPANIAMENTUL PIANISTIC EGAL, OMOGEN, SE MENţINE îN PLAN SECUND R.SCHUMANN – CA şI PE TEITORIUL SIMFONIEI, şI PE CEL AL LIEDULUI SE DOVEDEşTE A FI CEL MAI IMPORTANT AUTOR AL GENERAţIEI. EL îNSUşI îNZESTRAT CU SIMţ POETIC, ALEGE TEXTE DE CALITATE APARţINâND CONTEMPORANILOR SăI. APROAPE 1/2 DIN CELE APROXIMATIV 300 DE LIEDURI ALE SALE AU APăRUT îN 1840, îN ANUL CăSăTORIEI CU CLARA WIECK. PRINTRE ACESTEA, CICLURILE DRAGOSTE DE POET (DICHTERLIEBE) OP.48 PE VERSURI DE H.HEINE, MIRT (MYRTHEN) OP.25 PE VERSURILE A DIVERşI POEţI, CERCUL CâNTECELOR (LIEDERKREIS) OP.39 PE VERSURI DE J.VON EICHENDORFF, VIAţă şI DRAGOSTE DE FEMEIE (FRAUENLIEBE UND LEBEN) OP.42 PE VERSURI DE ADELBERT VON CHAMISSO. PâNă ATUNCI COMPUSESE APROAPE EXCLUSIV MUZICă PENTRU PIAN. PARTEA PIANULUI ESTE SUBSTANţIALă şI îN LIEDURI – ACESTA DEPăşIND ADESEA ROLUL DE SIMPLU ACOMPANIATOR NU DOAR îN MOMENTELE INTRODUCTIVE şI CONCLUZIVE (UNEORI DE PROPORţII EXTINSE şI CU ROL îN CONSTRUCţIA CICLULUI - A SE VEDEA DRAGOSTE DE POET, VIATă şI DRAGOSTE DE FEMEIE), CI şI PE PARCURS, PRIN FRECVENTELE DIFERENţIERI DE CARACTER, PRIN NUANţATELE STăRI CREATE. CA ZONE EXPRESIVE PREDILECTE SE REMARCă AICI LIRICUL, MISTERIOSUL, DELICATUL, DAR şI NEOBIşNUITUL, PITORESCUL, DRAMATICUL. PRIN POETICITATEA TEXTELOR ALESE şI PRIN CORESPONDENţA CREATă LOR îN PLAN MUZICAL, SCHUMANN POATE FI CONSIDERAT TIPUL IDEAL AL COMPOZITORULUI DE LIEDURI ROMANTICE. DUPă 1850 CA îN GENERAL îN MUZICA ACESTEI PERIOADE, SE DISTING 2 ORIENTăRI STILISTICE DIVERGENTE: PE DE-O PARTE STILUL NOII şCOLI GERMATE PROMOVATE DE FR.LISZT - FORMA LIBERă, PROGRAMATISMUL/RELAţIA STRâNSă DINTRE MUZICă şI TEXT, SCRIITURA PIANISTICă FIN NUANţATă (CROMATISME EXPRESIVE îN ARMONIA îNDRăZNEAţă, RENUNţAREA LA SIMETRIA STROFICă). ACESTUI CONTEXT îI CORESPUND CELE CINCI POEZII PENTRU VOCE DE FEMEIE (FüNF GEDICHTE FüR EINE FRAUENSTIMME - 1857/58) PE TEXTE DE MATHILDE WESENDONCK, DE RICHARD WAGNER, CARE DEPăşESC CU MULT FUNCţIA PREGăTITOARE A OPEREI TRISTAN şI ISOLDA; DE ASEMENEA LIEDURILE şI CICLURILE DE LIEDURI DE PETER CORNELIUS. ÎN OPOZIţIE SE SITUEAZă UNII URMAşI AI LINIEI SCHUMANN, PRECUM ROBERT FRANZ şI ADOLF JENSEN, şI MAI ALES JOHANNES BRAHMS. CREAţIA CELUI DIN URMă REFLECTă ATENţIA ACORDATă CREAţIEI POPULARE şI CORELAREA INFLUENţELOR ACESTEIA CU TRADIţIA CULTă A GENULUI. ÎN PLAN ARHITECTONIC RECURGE LA LIEDUL STROFIC VARIAT, IAR CA MELODICă îNTâLNIM ADESEA CONTURURI ARCUITE îN PERIOADE SIMETRICE. ACOMPANIAMENTUL PIANISTIC, ATENT ELABORAT, SE SUBORDONEAZă TOTUşI MELODIEI. ARMONIA SE îNTEMEIAZă PE MIşCAREA CLARă A BASULUI, ACCENTUATă METRIC şI ORIENTATă CADENţIAL. SFERA TEMATICă RELEVă PREFERINţA PENTRU TONURILE îNCHISE, RESEMNATE, FăRă CA Să EXCLUDă îNSă ENERGIA PROASPăTă, CU TENTă POPULARă, SAU UMORUL. TEXTELE APARţINâND UNOR POEţI CONSACRAţI SUNT RELATIV PUţINE. TRăSăTURI CICLICE îNTâLNIM îN ROMANZEN AUS L.TIECKS MAGELONE OP.33 (1862) şI îN ULTIMA SA PAGINă VOCALă, CELE VIER ERNSTEN GESäNGE /PATRU CâNTECE SERIOASE OP.121 PE TEXTE BIBLICE (1896) ÎN PERIOADA ROMANTISMULUI TâRZIU, LA SFâRşITUL SECOLULUI 19, SE CONSTATă O TOT MAI MARE INDIVIDUALIZARE şI DIFERENţIERE A CREAţIEI DE LIED. PERSONALITATEA REPREZENTATIVă RăMâNE HUGO WOLF (1860-1903 - S-A AFIRMAT DOAR PRIN CREAţIA DE LIEDURI!), CARE DEşI PREIA TRăSăTURI ALE NOII şCOLI GERMANE, îşI MODELEAZă UN STIL PROPRIU, INTEGRATOR. ASTFEL, îN 1888 CREAZă 53 LIEDURI PE VERSURI DE MöRICKE; DIN PERIOADA 1888-1889 DATEAZă MAJORITATEA CELOR 20 DE LIEDURI PE VERSURI DE EICHENDORFF PRECUM şI 51 PE VERSURI DE GOETHE. ÎNTRE 1889-1890 SEMNEAZă CELE 44 LIEDURI DIN SPANISCHES LIEDERBUCH/CARTE SPANIOLă DE LIEDURI. URMEAZă APOI ITALIENISCHES LIEDERBUCH/ CARTE ITALIANă DE LIEDURI. DREPT ULTIM CUVâNT AL SăU îN MATERIE DE LIED SE PROFILEAZă CELE 3 CâNTECE PE VERSURI DE MICHELANGLO. DE REţINUT ESTE şI FAPTUL Că MUZICIANUL A ORCHESTRAT O PARTE DINTRE ACESTE LIEDURI. * CU ACOMPANIAMENT DE ORCHESTRă ÎN CONTEXTUL ISTORIC AL SCHIMBăRII VEACURILOR, O SEMNIFICAţIE SPECIALă REVINE LIEDURILOR LUI G.MAHLER - A CăRUI CREAţIE REPREZENTATIVă INCLUDE DE ALTFEL DOAR LIEDURI şI SIMFONII! SE POT STABILI îNRUDIRI îNTRE OPUSURILE COMPUSE îN PARALEL îN CELE DOUă GENURI. ASTFEL, CICLUL LIEDER EINES FAHRENDEN GESELLEN/CâNTECELE UNEI CALFE CăLăTOARE (1883-85) SUPORTă APROPIEREA DE SIMFONIA NR. 1; LIEDURI DIN CICLUL DAS KNABEN WUNERHORN /CORNUL MINUNAT AL BăIATULUI (1892-98) – DUPă CELEBRA CULEGERE DE A. VON ARNIM şI C. BRENTANO DIN CARE MAHLER şI-A ALES MAJORITATE TEXTELOR CâNTECELOR SALE – SE îNRUDESC EVIDENT CU SIMFONIILE 2-4; MONUMENTALELE SIMFONII INSTRUMENTALE NR.5-7 DEZVăLUIE COMUNIUNEA STILISTICă CU LIEDURILE DIN CICLUL KINDERTOTENLIEDER/CâNTECELE COPIILOR MORţI (1901-04), CU 2 LIEDURI PE TEXTE DIN DAS KNABEN WUNDERHORN (1899/90) şI RüCKERT-LIEDER (1901/02) - CARE, PRIVITE îN DETALIU, OFERă O BUNă PERSPECTIVă ASUPRA STILULUI MAHLERIAN TâRZIU. CA PARTICULARITATE REţINEM AICI şI MUTAţIA PETRECUTă îNSPRE LIEDUL CU ACOMPANIAMENT DE ORCHESTRă. RICHARD STRAUSS SE APROPIE DE ASEMENEA DE ORIENTAREA STILISTICă PREFIGURATă DE FR.LISZT şI R.WAGNER. CA şI MAHLER, SE ORIENTEAZă îNSă îNSPRE ZONA LIEDULUI ORCHESTRAT. HANS PFITZNER, TOT DE O MANIERă PROPRIE, SE RECOMANDă CONTINUATOR AL LINIEI SCHUMANN, DISTINGâNDU-SE PRIN EXPRESIVITATEA ARMONIEI. MAX REGER - CU LIEDURI FOARTE DIFERITE CA FORMă şI CONţINUT, SE MANIFSTă DOAR PARţIAL CA SUCCESOR AL LUI BRAHMS. ÎN AFARA GERMANIEI RUSIA – ALEXANDR BORODIN, MODEST MUSORGSKI (CICLURI DE LIEDURI CAMERA COPIILOR/1868-1872, FăRă SOARE/1874, CâNTECELE şI DANSURILE MORţII/1875-1877) SCANDINAVIA - O BOGATă TRADIţIE: NIELS GADE, PETER ARNOLD HEISE, EDVARD GRIEG CEHIA – ANTONIN DVORAK FRANţA - DE LA SFâRşITUL SECOLULUI 18 LIEDUL CUNOAşTE O DEZVOLTARE PROPRIE, DEşI SE MAI RESIMTE UMBRA OPEREI; DUPă MIJLOCUL SECOLULUI 19 MODELUL LIEDULUI ROMANTIC GERMAN îI IMPRIMă UN NOU AVâNT, CA şI ASPIRAţIA DE A-L EGALA. COMPOZITORI DE DIFERITE STILURI îL ABORDEAZă: CHARLES GOUNOD, CéSAR FRANCK, EDOUARD LALO, CAMILLE SAINT-SAENS, LéO DELIBES, GEORGES BIZET, JULES MASSENET CONTRIBUIE LA UN PRIM MOMENT DE îNFLORIRE; îN VREME CE CREAţIA LUI HENRI DUPARC şI GABRIEL FAURé MARCHEAZă UN PUNCT CULMINANT îN ISTORIA LIEDULUI FRANCEZ (TERMEN ADOPTAT îN LIMBă!), LA FEL CA şI BOGATA CREAţIE A LUI CLAUDE DEBUSSY, MAURICE RAVEL şI DARIUS MILHAUD. BIBLIOGRAFIE CURSUL 10 OPERA ROMANTICă îN GERMANIA îNAINTE DE WAGNER LA îNCEPUTUL SECOLULUI XIX, SCENA OPEREI GERMANE OFEREA UN TABLOU PERSTRIţ, CU ABUNDENTE INFLUENţE ITALIENE şI FRANCEZE. TRAIECTORIA SA MARCASE TOTUşI PâNă ATUNCI CâTEVA MOMENTE DE REFERINţă: GLUCK, MOZART, BEETHOVEN, SINGSPIEL (TEATRUL POPULAR GERMAN, CU MOMENTE CâNTATE şI ALTELE VORBITE). DE LA SFâRşITUL SECOLULUI XVIII SE FACE îNSă TOT MAI SIMţITă IDEEA îNTEMEIERII OPEREI NAţIONALE. ODATă CU SUFLUL ROMANTISMULUI LITERAR ACEASTă IDEE PRINDE TOT MAI MULT CONTUR. * UN PRIM REPER: E.T.A.HOFFMANN (1776-1822) - îN SENSUL CELOR DE MAI SUS, CONCLUDENTă POATE FI SCRIEREA SA PROGRAMATICă POETUL şI COMPOZITORUL (1813) (CF. P.358). - OPERA SA UNDINE (1816) RăMâNE DE ASEMENEA UN MODEL TIMPURIU DE OPERă ROMANTICă. DE COMENTAT SUBIECTUL/SIRENă * LUDWIG SPOR (17 - 18) -OPERA FAUST (1816) - UN ALT EXEMPLU TIMPURIU * CARL MARIA VON WEBER (1786, EUTIN - 1826, LONDRA) REPERE BIOGRAFICE S-A NăSCUT îN FAMILIA UNUI ACTOR şI DIRECTOR MUZICAL. AşA PăTRUNDE DE TIMPURIU îN LUMEA TEATRULUI. ESTE OBIşNUIT DE MIC CU SCHIMBăRI DE LOCURI; CU LECţII NEREGULATE DE MUZICă (îNTRE ALţII, CU MICHAEL HAYDN LA SALZBURG, CU ABBé VOGLER LA VIENA) 1803 - CAPELMAISTRU îN WROZLAW/POLONIA; 1806 INTENDENT MUZICAL LA CURTEA VON WüRTTEMBERG, LA KARLSRUHE; 1807-1810 - STUTTGART, SECRETAR şI PROFESORDE MUZICă AL PRINţULUI LUDWIG; LOCUIEşTE DE ASEMENEA LA MANNHEIM şI DARMSTADT A SUSţINUT şI TURNEE DE CONCERTE CA PIANIST, îN ELVEţIA, LA PRAGA, LA BERLIN 1813 DIRECTORUL OPEREI DIN PRAGA, 1816 DIRECTORUL OPEREI DIN DRESDA - EMANCIPARE NAţIONALă 1826 CăLăTORIE LA LONDRA - DEJA BOLNAV DE PLăMâNI - PENTRU. SPECTACOL CU OBERON. ACOLO MOARE REPERE ALE CREAţIEI CONTRIBUţIA SA LA EVOLUţIA LIMBAJULUI MUZICAL SE CONCENTREAZă îN SPECIAL PE TERITORIUL OPEREI. ASTFEL, DUPă MOZART 1I BEETHOVEN, WEBER REPREZINTă URMăTORUL REPER AL OPEREI GERMANE PâNă LA WAGNER. CEA MAI IMPORTANTă DINTRE PARTITURILE SALE RăMâNE DER FREISCHüTZ (1817-20, P.A.1821) - CA STIMMUNG şI COLORIT CONţINE EVIDENTE ELEMENTE ROMANTICE (A SE VEDEA ARMONIA, ORCHESTRAţIA ETC.); - TOTODATă ESTE REPREZENTATIVă PENTRU FENOMENUL DE TREZIRE A CONşTIINţEI NAţIONALE GERMANE. - UVERTURA: PE LINIA ZAUBERFLöTE-ULUI MOZARTIAN şI AL BEETHOVENIENEI LEONORA 3. - APAR AICI NOI SIMBOLURI ASOCIATE UNEI NOI EXPRESII ORCHESTRALE, UNEI NOI CONCEPţII SIMFONICE, UNEI ALTE TEMATICI - FEERICUL. PRIN FREISCHüTZ COMPOZITORUL CREAZă TIPUL DE OPERă GERMANă ROMANTICă, STIMULAT DE SINGSPIEL şI CARACTERIZAT PRIN: - LIMBAJ MUZICAL îN BUNă PARTE DE INSPIRAţIE POPULARă - SUBIECTE INSPIRATE DIN BASME, LEGENDE, FEERII. - ORCHESTRAţIA FOARTE SUGESTIVă, CE îNCREDINţEAZă NUMEROASE PASAJE INSTRUMENTELOR SOLISTICE - CLARINET, CORN, FAGOT ETC. DER FREISCHüTZ, ASEMENI MAI TâRZIU LUI OBERON(1826), ESTE O OPERă-FEERIE; îN VREME CE O A TREIA CUNOSCUTă OPERă A SA DIN TOTALUL CELOR 9 COMPUSE, EURYANTHE (1823), SE PLASEAZă îN SFERA LEGENDEI. A MAI SCRIS: 2 SIMFONII, UVERTURI, LUCRăRI PENTRU INSTRUNEMTE SOLO şI ORCHESTRă (2 CONCERTE PENTRU CLARINET îNB 18 , 1811 - şI 2 PENTRU. PIAN - 1810, 1812), MUZICă DE CAMERă, MUZICă PENTRU PIAN (VARIAţIUNI, SONATE, PIESE DE SINE STăTăTOARE - INVITAţIE LA VALS - 1819); 3 MISSE, CANTATE, MUZICă DE COR, LIEDURI. * HEINRICH MARSCHNER NE INTERESEAZă PENTRU INFLUENţA PE CARE A EXERCITAT-O CREAţIA SA ASUPRA TâNăRULUI WAGNER. - HANS HEILING (1833) B SE îNSCRIE PE TRAIECTORIA LUI E.A.T.HOFFMANN - UNDINE - DER VAMPYR (1828) * ROBERT SCHUMANN - GENOVEVA (1850) * ALBERT LORTZING - ZAR UND ZIMMERMANN (1837) - DER WILDSCHüTZ (1842) * OTTO NICOLAI - NEVESTELE VESELE DIN WINDSOR (1849) * FRIEDRICH VON FLOTOW - MARTHA (1849) CURSUL 11 RICHARD WAGNER - DRAMA MUZICALă PRIVIRE DE ANSAMBLU ÎN PEISAJUL POLICROM, ADESEORI CONTRADICTORIU, AL SECOLULUI XIX, RICHARD WAGNER SE PROFILEAZă CA PERSONALITATE PUTERNICă, ORIGINALă, CE A ASIMILAT şI A SINTETIZAT îNNOIRILE DE LIMBAJ MUZICAL ALE EPOCII ROMANTICE IZBUTIND Să TRASEZE O NOUă ORIENTARE ARTEI SONORE. CREAţIA SA B DEVENITă REPER îN ISTORIA GENULUI LIRIC -SE SITUEAZă LA POLUL OPUS FAţă DE CEA A UNUI SCHUBERT, SCHUMANN SAU CHOPIN (MUZICIENI ATRAşI DE SFERA TOT MAI INTIMă A EXPRESIEI). PăTIMAşUL WAGNER SE îNDREAPTă IMPETUOS - PRECUM ODINIOARă BEETHOVEN - SPRE GRANDIOS, SPRE MONUMENTAL. CONCEPţIA SA, CU INFLUENţă PROFUNDă ASUPRA CONTEMPORANILOR şI ASUPRA GENERAţIILOR CE AU URMAT, SE INDIVIDUALIZEAZă MANIFEST SUB TOATE ASPECTELE LIMBAJULUI MUZICAL: AL MELODIEI, AL ORCHESTRAţIEI şI MAI ALES AL ARMONIEI DEVENITE PRINCIPAL ELEMENT DE STIL. A) ÎNNOIRI ALE LIMBAJULUI MUZICAL ASTFEL, LăRGIREA SISTEMULUI TONAL ATINGE îN CREAţIA WAGNERIANă LIMITA EXTREMă, LăSâND Să SE îNTREZăREASCă ORIZONTUL ATONALISMULUI. SISTEMUL SăU ARMONIC COCHETEAZă, DE FAPT, CU PERMANENTELE INCURSIUNI îNTR-O LUME NESTRăBăTUTă îNCă şI CU REVENIRILE LA FUNCţIONALISMUL CARE ASIGURă TOTUşI ACESTEI MUZICI PILONUL DE SUSţINERE. DIN RAFINATUL JOC ARMONIC DERIVă APOI MAREA PLASTICITATE A ţESăTURII SONORE, CURGEREA CONTINUă A ACELEI AMELODII INFINITE@ CROMATIZATE EXCESIV, PROIECţIE PE ORIZONTALă A DISCURSULUI DE TIP OMOFON. ORCHESTRAţIA SE CONTUREAZă şI EA îN MOD SPECIFIC, MULâNDU-SE PE EVOLUţIILE ARMONICO-MELODICE CA O NOUă DIMENSIUNE A SPAţIULUI şI CULORII. ROLUL INSTRUMENTELOR DE SUFLAT SPOREşTE SIMţITOR, COARDELE - DIVIZATE PE O LARGă SUPRAFAţă - CREEAZă VERIDICE RAPORTURI DE PERSPECTIVă, IAR TUTTI-URILE ORCHESTRALE îN PPP CONţIN GERMENII VIBRAţIEI IMPRESIONISTE. GENUL MUZICAL ASUPRA CăRUIA R.WAGNER şI-A îNDREPTAT îNTREAGA ATENţIE A FOST - AşA DUPă CUM SE şTIE - TEATRUL LIRIC: DRAME MUZICALE şI NU OPERE şI-A DENUMIT AUTORUL OPUSURILE. (A SE VEDEA ARGUMENTAţIA EXPRIMATă CONCLUDENT îN SCRIERILE SALE TEORETICE/ OPERA şI DRAMA) ÎN ACEST CONTEXT, LUCRăRILE SALE DE ALTE GENURI (1 ORATORIU, 1 CICLU DE 5 LIEDURI PENTRU VOCE DE FEMEIE PE VERSURI DE MATHILDE WESENDOCK, 1 SIMFONIE îN DO MAJOR, 1 UVERTURă, 1 MARş), NU REPREZINTă DECâT SPORADICE EVADăRI DIN SFERA îN CARE MUZICIANUL şI-A MANIFESTAT PLENITUDINEA GENIULUI. NăSCUT LA LEIPZIG, CăSăTORIT DE DOUă ORI, A DOUA SOţIE A FOST COSIMA, FIICă A LUI LISZT şI FOSTă SOţIE A LUI HANS VON BüLOW MORT LA VENEţIA, WAGNER şI-A LEGAT NUMELE DE BEYREUTH – LOCUL UNDE (FINANţAT DE REGELE BAVARIEI, LUDWIG II) I-A FOST CONSTRUIT UN TEATRU POTRIVIT PROPRIEI IMAGINAţII. DIN 1876 AICI A FOST REPREZENTATă MONUMENTALA SA TETRALOGIE “INELUL NIEBELUNGILOR ”. TOT AICI, îN 1882, A ASISTAT LA PREMIERA ULTIMELEI SALE DRAME MUZICALE, PARSIFAL. DUPă MOARTE, FIUL SăU SIEGFRIED A MENţINUT TRADIţIA FESTIVALULUI, îN VIGOARE şI AZI. VARă DE VARă SE MONTEAZă CU ACEST PRILEJ îN EXCLUSIVITATE CREAţIA MAESTRULUI. PRIN INTERMEDIUL POSTULUI DE RADIO ROMâNIA MUZICAL PUBLICUL ROMâNESC A PUTUT AUDIA îN TRANSMISIUNE DIRECTă PRESTIGIOASELE SPECTACOLE ALE ULTIMEI EDIţII. DUPă MONTEVERDI, GLUCK şI MOZART, MAESTRUL DE LA BEYREUTH SE DEFINEşTE - îN ORDINE CRONOLOGICă - DREPT URMăTORUL MARE REFORMATOR AL GENULUI LIRIC, GEN CONCEPUT îN VIZIUNEA SA CA SINTEZă A ARTELOR. POTRIVIT CONCEPţIEI SALE, MUZICA PARTICIPă ALăTURI DE POEZIE, ACţIUNE DRAMATICă, MIMICă, SCENOGRAFIE, LUMINI ETC. LA REALIZAREA EFECTULUI DRAMATIC PUS DE AUTOR îN SLUJBA UNOR IDEI SOCIALE SAU FILOSOFICE. B) CREAţIA DE OPERă ÎN ACEST SPAţIU AL DRAMEI MUZICALE ELEMENTE STILISTICE-REPER DEVIN: * MONUMENTALITATEA şI ORIGINALITATEA CONCEPţIEI DE ANSAMBLU – DISCURSUL APARE CA FLUX CONTINUU, PRIN RENUNţAREA LA TRADIţIONALELE NUMERE îNCHISE (ARII, RECITATIVE, CORURI ETC. DELIMITATE CADENţIAL) îN FAVOAREA SCENELOR AMPLE, şI LA TRADIţIONALA UVERTURă îN FAVOAREA PRELUDIULUI, IMAGINAT CA ESENţă A DRAMEI * ECHILIBRUL POETICO-MUZICAL - îN VARIANTA OPTIMă, REALIZAT DE UN SINGUR AUTOR, DEOPOTRIVă îNZESTRAT LITERAT şI MUZICIAN (CEEA CE WAGNER A FOST!) SAU, LA RIGOARE, DE PRIETENI APROPIAţI, CARE Să COLABOREZE, * TIPUL DE RECITATIV AşA-NUMIT WAGNERIAN, * LUXURIANţA SONORITăţILOR ORCHESTREI, CONSISTENT REPREZENTATă LA TOATE PARTIDELE INSTRUMENTALE, INCLUSIVE ALAMA. (Să NE AMINTIM DE ACEA TUBă TENOR NUMITă şI TUBă WAGNERIANă, INTRODUSă DE COMPOZITOR SPRE A CONSOLIDA REGISTRUL GRAV AL ACESTEI PARTIDE). NU îNTâMPLăTOR RICHARD STRAUSS – UNUL DINTRE MARII ORCHESTRATORI AI PRIMEI JUMăTăţI A SECOLULUI XX - ATUNCI CâND A REPUBLICAT, ADUCâND “LA ZI”, TRATATUL DE INSTRUMENTAţIE A LUI H.BERLIOZ, A RECURS LA SUBSTANţIALE EXEMPLE DIN CREAţIA WAGNERIANă * TIPUL DE VOCE SOLICITAT, DE O ROBUSTEţE SPECIALă, CAPABIL Să SE DETAşEZE DEASUPRA SONORITăţILOR AMPLE ALE ORCHESTREI ETC. MERGâND îN CONTINUARE LA DETALIU, ENUMERăM TOTODATă OPUSURILE. POTRIVIT EXEGEţILOR, SE POT DISTINGE LA ACEST PALIER 3 PERIOADE STILISTICE. * ESTE CEA îN CARE WAGNER PREIA FORME şI CARACTERISTICI ALE GENULUI. PRIMA SA LUCRARE SCENICă, DIE FEEN /ZâNELE(1834), ESTE O OPERă ROMANTICă, îNRUDITă STILISTIC CU OPERELE LUI H.MARSCHNER. A DOUA, DAS LIEBESVERBOT /DRAGOSTE INTERZISă (1836), APARE JUMăTATE BUFFă, JUMăTATE REVOLUţIONARă. ADAPTARE A MODELELOR ITALIAN şI FRANCEZ. şI DACă AMBELE PARTITURI SUNT CONSIDERATE DREPT îNCERCăRI TIMPURII, DREPT TREPTE PREGăTITOARE, DIMPOTRIVă, îN RIENZI (1840) SE îNTREZăRESC DEJA VIITOARELE CARACTERISTICI STILISTICE, CHIAR DACă ANEXELE şI DESFăşURAREA OPEREI ESTE îNCă PUTERNIC LEGATă DE GRAND OPéRA FRANCEZă. * DEBUTEAZă CU DER FLIEGENDE HOLLäNDER /OLANDEZUL ZBURăTOR (1841), OPERă NăSCUTă LA PARIS şI REPREZENTATă LA DRESDA. ELEMENTE ALE VIITOAREI CREAţII APAR DEJA: ROLUL SUBSTANţIAL ACORDAT TEXTULUI, POVESTIRII, SOLUţIA DRAMATURGICă A IUBIRII CE TRECE DINCOLO DE MOARTE, PATOSUL CâNTULUI INSPIRAT DRAMATIC, LIMBAJUL ORCHESTRAL EXPRESIV, INTEGRAT ACţIUNII PRINTR-O CULOARE SONORă DIFERENţIATă şI PRIN BOGATE LEGăTURI MOTIVICE, ASPIRAţIA (IDENTIFICABILă şI LA WEBER şI LA MARSCHNER) DE A RENUNţA LA TRADIţIONALELE NUMERE îN FAVOAREA UNOR MARI SCENE LEGATE ORGANIC. TANNHäUSER (1845) - O PERSPECTIVă ROMANTICă ASUPRA EVULUI MEDIU GERMAN. SE ACCENTUEAZă TENDINţA CăTRE CONSTRUCţII SONORE EXTINSE şI CARACTERIZATE PRIN CULOARE SONORă. LOHENGRIN (1848) PRECEDE PERIOADA PREFACERILOR RADICALE - PORNIND MAI ALES DE LA DEZVOLTAREA TEHNICII LEITMOTIVELOR/MOTIVE CONDUCăTOARE TERMEN INTRODUS îN 1876 DE HANS VON WOLZOGEN îN LITERATURA CONSACRATă LUI WAGNER. WOLZOGEN FOLOSEşTE TERMENUL CU îNţELESUL „TEMă DE BAZă” /GRUNDTHEMA, îN LEGăTURă CU ANUMITE PERSONAJE, OBIECTE, SENTIMENTE, ACţIUNI. ACESTă OPERă A FOST SCRISă îNTRE ANII 1846-1848 PE BAZA UNEI VECHI LEGENDE NORDICE, LEGENDA GRAALULUI. POTRIVIT EI, CAVALERILOR DIN ORDINUL CăRORA FACE PARTE şI EROUL, LE REVINE NOBILA MISIUNE DE A-şI PUNE îNTREAGA FORţă îN AJUTORAREA CELOR NEDREPTăţIţI, ACEASTă FORţă SUPRANATURALă PUTâND-O îNSă FOLOSI DOAR ATâT TIMP CâT îşI PăSTREAZă ANONIMATUL. PRELUDIUL LA ACTUL I DEBUTEAZă CU O TEMă IMPORTANTă îN DESFăşURAREA îNTREGII DRAMATURGII, TEMă CE-L REPREZINTă PE LOHENGRIN - CAVALERUL VENIT S-O APERE PE ELSA, PRINţESă DE BRABANT, DE INTRIGILE DUşMANILOR. MENţINUTă îNTR-O ţESăTURă COMPLEXă A COARDELOR DIVIZATE, PORNIND DIN REGISTRUL ACUT, TEMA CUNOAşTE O EVOLUţIE DE LA PPP INIţIAL PâNă LA UN IMPRESIONANT FFF GENERAL. METAMORFOZAREA CALMă, LENTă A MOTIVELOR LUMINOASE SIMBOLIZEAZă APARIţIA EROULUI ADUCăTOR DE DREPTATE, îNTRUCHIPARE A ADEVăRULUI, A DRAGOSTEI şI PURITăţII SUFLETEşTI. FRECVENT DETAşAT DE OPERă, ACEST PRIM PRELUDIU CONSTITUIE O REMARCABILă PIESă DE CONCERT, MăRTURIE A MăIESTRIEI DE SIMFONIST A COMPOZITORULUI. #EXEMPLU ÎN DERULAREA ULTERIOARă A ACţIUNII, PRINţESA DE BRABANT SE CăSăTOREşTE CU LOHENGRIN, NU îNAINTE DE A-I FăGăDUI Să NU-L îNTREBE NICIODATă CINE E şI DE UNDE VINE. DAR CURIOZITATEA O FACE Să-şI CALCE PROMISIUNEA şI LOHENGRIN - NEPUTâNDU-SE ESCHIVA, îşI DEZVăLUIE TAINA. ÎNAINTE DE A O PăRăSI PENTRU TOTDEAUNA PE ELSA, EL REDă CHIP OMENESC FRATELUI ACESTEIA, PREFăCUT DE DUşMANI îN LEBăDă. ANTICIPâND MOMENTUL PLăNUITEI CăSăTORII, PRELUDIUL LA ACTUL III AL OPEREI DEGAJă O ATMOSFERă SăRBăTOREASCă, O BUCURIE EXPLOZIVă. PE PARCURSUL SăU SE DETAşEAZă 3 TEME - 2 ENUNţATE îN FFF, CEA DE-A 3-A îN P - TOATE îNTR-O MIşCARE FOARTE VIOAIE, îNSUFLEţITă - CONTRASTâND PUTERNIC CU LINIşTEA SUBLIMă A PRELUDIULUI LA ACTUL I. DUPă UNII BIOGRAFI, LOHENGRIN A îNSEMNAT îNCEPUTUL RECUNOAşTERII COMPOZITORULUI, DUPă ALţII INTERPRETAREA LUI LISZT (îN PERIOADA DIRECTORATULUI ăU LA WEIMAR) A îNTRUNIT SUFRAGIILE PUBLICULUI. ÎN CEEA CE NE PRIVEşTE, CONSIDERăM Că, PROBABIL, ADEVăRUL ESTE UNDEVA LA MIJLOC. ORICUM, ISTORIA MENţIONEAZă Că O SALă îNTREAGă A OVAţIONAT NOUA LUCRARE, IAR SUCCESUL REPURTAT A DETERMINAT şI ALTE TEATRE Să MONTEZE OPERA îN ANII URMăTORI. PENTRU MELOMANII DIN ROMâNIA ACEASTă OPERă ARE O SEMNIFICAţIE SPORITă: LA 8 DEC.1921, G.ENESCU A DIRIJAT-O LA SPECTACOLUL INAUGURAL AL OPEREI ROMâNE DIN BUCUREşTI, SPECTACOL SUSţINUT îN SALA TEATRULUI LIRIC. URMEAZă UN FEL DE CEZURă DE CREAţIE - PRIMA PARTE A EXILULUI DE LA ZüRICH. APAR ACUM O SEAMă DE SCRIERI TEORETICE, PRINTRE CARE OPER UND DRAMA /OPERA şI DRAMA(1851) ESTE CEA MAI IMPORTANTă. WAGNER îşI EXPLICă IDEILE REFERITOARE LA DRAMA MUZICALă, CONCEPUTă CA OPERă TOTALă/GESAMTKUNSTWERK. ESTE ACCENTUATă AICI LEGăTURA DINTRE MUZICă şI TEXT, ROLUL PRIMORDIAL ACORDAT DRAMATURGIEI NăSCăTOARE DE OPERE-UNICAT. III. DRAMA MUZICALă * TETRALOGIA INELUL NIBELUNGILOR (CU îNCEPERE DIN 1848), O TRILOGIE CU PRELUDIU - ZICE WAGNER – A CăREI IDEE MUZICAL-DRAMATICă A IZBUTIT-O CEL MAI BINE. - AURUL RHINULUI (1853/34) - WALKIRIILE (1854-56) - SIEGFRIED (1856-57; 1869) - AMURGUL ZEILOR (1869-74). FAIMOASA LEGENDă GERMANă ESTE AICI ACTUALIZATă DIN PERSPECTIVA ROMANTICă FAMILIARă MUZICIANULUI, şI INVESTITă CU FUNCţII SIMBOLICE: SIEGFRIED – EROUL ELIBERATOR AL OMENIRII, ESTE UN SUPRAOM, UN EROU IDEAL. IDEEA INIţIALă – MOARTEA LUI SIEGFRIED – ESTE PLASATă îN FINAL. CA REALIZARE, PUTEM VORBI DESPRE O FRESCă MONUMENTALă, îNTEMEIATă MUZICAL PE RELATIV PUţINE LEITMOTIVE, DE CONCEPţIE UNITARă CHIAR DACă SE îNTREVEDE O EVOLUţIE DE LA ţESăTURA MAI TRANSPARENTă A PRIMELOR DOUă SPRE CEA MULT MAI DENSă A CELORLALTE, DE ASEMENEA SPRE O ARMONIE MULT MAI COMPLEXă şI SPRE CULORI INSTRUMENTALE MULT MAI SUBTILE (DE EXEMPLU îN ACTUL III DIN SIEGFRIED şI îN AMURGUL ZEILOR) * TRISTAN şI ISOLDA (1857-1859; P.A.1865 MüNCHEN) UN IMN VIBRANT DESPRE IUBIRE, ASOCIAT MUZICAL CU CEL MAI NOVATOR şI INTENS CROMATIZAT LIMBAJ WAGNERIAN. NU îNTâMPLăTOR S-A AFIRMAT Că DUPă LOVITURA DE GRAţIE A LUI TRISTAN SISTEMUL TONAL NU A MAI FOST ACELAşI, NU şI-A MAI PUTUT RESTABILI ECHILIBRUL. * FIECARE TRASEU ARMONIC, DEPENDENT DE UN ANUME TEXT, DE O ANUME CONJUNCTURă, ESTE AICI IREPETABIL, DE NEURMAT. PRODUS AL INVENţIEI, AL INSPIRAţIEI, AL MOMENTULUI, ACESTA NU SE LASă GENERALIZAT, NU SE LASă REDUS DE LA NIVELUL COMPOZIţIEI, AL OPEREI E ARTă, LA NIVELUL TONSATZ-ULUI, AL MEşTEşUGULUI. * MELODIA, ACEA “MELODIE INFINITă” INVOCAT WAGNERIANă, ESTE îN FOND O MELODIE ANONIMă, CE SE DEGAJă DIN ABURUL ARMONIILOR CăRNOASE, SENZUALE. PENTRU A-I DA PRESTANţă, PENTRU A O îNNOBILA, PENTRU A-I DA ENERGIA NECESARă PRELUăRII ROLULUI DE FUNDAMENT, WAGNER GăSEşTE SOLUţIA LEITMOTIVULUI #AUDIţIA COMENTATă FACE OBIECTUL SEMINARULUI: * GENERALIZAREA ACORDURILOR DE 4 SUNETE * ABSENţA UNUI CENTRU TONAL UNIFICATOR * MODULAţIA PERPETUă, IMPREVIZIBILă * PUţINăTATEA MOMENTELOR CADENţIALE CLARE şI MULT MAI FRACVENTA UTILIZARE A CADENţEI îNTRERUPTE ETC. * MAEşTRII CâNTăREţI DIN NüRNBERG (1867) DATORITă IDEII POETICE – LUPTA DINTRE TRADIţIE şI INOVAţIE, DINTRE VECHI şI NOU -, WAGNER RECURGE AICI şI LA SIMBOLURI ALE OPEREI TRADIţIONALE PRECUM UVERTURA SAU PROFILURI MELODICE „CUMINţI”. * PARSIFAL (1882) BIBLIOGRAFIE * DE LA MOTTE, DIETER. HARMONIELEHRE, BERLIN: * EUROPäISCHE MUSIK IN SCHLAGLICHTEN/HRSG.VON PETER SCHNAUS, MANNHEIM; WIEN; ZüRICH: MEYERS LEXIKONVERL., 1990, S.3310332,359-362. * MANOLACHE, LAURA. AMURGUL EVULUI TONAL, EDITURA MUZICALă, BUCUREşTI 2001. * MANOLACHE, L. WAGNER, PREZENTARE DE CONCERT DIFUZATă îN 1.07.1988. * ( NITSCHE, FR. NAşTEREA TRAGEDIEI (SCRISă îN EPOCA ADMIRAţIEI PENTRU CREAţIA WAGNERIANă) * WAGNER-LISZT. CORESPONDENţă * ILIUţ, VASILE. DE LA WAGNER LA CONTEMPORANI VOL. * WAGNER, RICHARD. OPERA şI DRAMA, EDITURA MUZICALă, BUCUREşTI * WAGNER,R. CURSUL 12 OPERA ITALIANĂ îN SECOLUL AL XIX-LEA OPERA SECOLULUI AL XIX-LEA REFLECTă, CA NICI UN ALT GEN MUZICAL, MAREA MIşCARE DE IDEI DIN CARE S-A NăSCUT REVOLUţIA FRANCEZă. DESCHISă UNUI PUBLIC NOU, EA îşI SCHIMBă îN MOD ADECVAT TEMELE, CONTRIBUIND LA TREZIREA CONşTIINţELOR NAţIONALE. ASTFEL, TEMELE ANTICE CEDEAZă CELOR ISTORICE, CONCEPUTE CA FAPTE POLITICE, EXALTâND DE EROI DE TIP NOU. DISPARIţIA CASTRAţILOR, PRECUM şI NUMEROASELE PREFACERI PETRECUTE PE TERITORIUL MUZICII INSTRUMENTALE DUC LA CONFIGURAţIA OPEREI ROMANTICE CU SUBSTANţIALă PARTICIPARE INSTRUMENTALă. COMEDIA SENTIMENTALă, DRAMA “EROICă” SAU BUFFA, şI OPERA COMICă TRIBUTARă “EPOCII SENSIBILITăţII”, SE şTERG îN FAţA TRAGEDIEI, SAU MAI EXACT SE ESTOMPEAZă îN FAţA UNEI OPERE NAţIONALE DE CALITATE. TOTODATă NOţIUNEA DE şCOALă, PREDOMINANTă ANTERIOR, CEDEAZă LOCUL UNUI PERSONAJ ROMANTIC, COMPOZITORULUI VăZUT CA GENIU SOLITAR. PE DE ALTă PARTE, DESFIINţâND FRONTIERELE, AVENTURA NAPOLEONIANă A FăCUT DIN OPERA ITALIANă O OPERă EUROPEANă. “INTERIMATUL ITALIAN” – ASTFEL A DENUMIT STENDHAL APARENTA “ţARă A NIMăNUI” SITUATă îNTRE MOARTEA LUI MOZART şI RETRAGEREA LUI CIMAROSA şI PAISIELLO şI AFIRMAREA LUI ROSSINI, îN 1810. 15 ANI îN CARE ITALIA îşI VEDE PLECâND CEI MAI BUNI MUZICIENI. EXISTă UN FEL DE CVARTET COSMOPOLIT, CARE PENDULEZă îNTRE ITALIA, FRANţA, GERMANIA: CHERUBINI, SPONTINI, PAëR, BAVAREZUL MAYR (1763-1845, CARE-I SURCLASEAZă). ACESTA DIN URMă SCHIţEAZă FORMULE PE CARE ROSSINI LE VA UTILIZA CU GENIU: UVERTURA îN FORMă SONATă, RECITATIVUL ACOMPANIAT VOCALIZAT, IMBRICAREA RECITATIVULUI CU ARIA. DOTAT MAI MULT PENTRU DRAMă DECâT PENTRU SEMISERIA, MAYR îşI AFIRMă TALENTUL îN SUBIECTE MEDIEVALE, IAR NUMELE SăU RăMâNE LEGAT DE OPERA MEDEA IN CORINTO (NEAPOLE 1813), CARE VA ECLIPSA MULT TIMP OPERA LUI CHERUBINI. 4 COMPOZITORI DOMINă PRIN CREAţIILE LOR SCENA OPEREI ITALIENE DE SECOL XIX: GIOACCHINO ROSSINI, VINCENZO BELLINI, GAETANO DONIZETTI, GIUSEPPE VERDI. CARACTERISTICă LOR ESTE EXTRAORDINARUL AMESTEC DINTRE FORMELE şI MIJLOACELE STILISTICE îN CONTINUă METAMORFOZARE şI CONTINUITATEA UNUI SPECIFIC NAţIONAL. SPRE DEOSEBIRE DE FRANţA SAU GERMANIA, AICI TIPURILE DE OPERă SERIA, BUFFA, SEMISERIA RăMâN DE ACTUALITATE. NOI ELEMENTE LE DEFINESC, îN VREME CE CARACTERISTICI DINTOTDEAUNA ALE MUZICII ITALIENE îşI REAFIRMă APARTENENţA – PRIMATUL CâNTăREţULUI, SIMPLITATEA şI PREGNANţA MELODIEI, CLARITATEA FORMELOR, FORţA EXPRESIEI -. REPERTORIUL DE OPERE îşI DATOREAZă POPULARITATEA NU ATâT ELEMENTELOR DE LIMBAJ, PREPONDERENT TRADIţIONALE, CI FORţEI DE EXPRESIEI, TALENTULUI ACESTOR COMPOZITORI. * GIOACCHINO ROSSINI (1792-1868) * PREIA MOşTENIREA LUI CIMAROSA şI O DUCE îN PRAGUL DRAMEI ISTORICE ROMANTICE îN MAI PUţIN DE 20DE ANI. NU A FOST DOAR UN EXCELENT AUTOR DE OPERA BUFFA (CUM L-A VăZUT CRITICA TâRZIU-ROMANTICă) – CE OCUPă MAI PUţIN DE ¼ DIN OPERA SA şI DE CARE S-A îNDEPăRTAT PENTRU MAI BINE DE 25 DE ANI! FORMAT îN SPIRITUL DISCIPLINEI RIGUROASE INSTRUMENTALE, A ASCULTAT LECţIA NORDULUI, S-A LăSAT INSPIRAT DE HAYDN şI BEETHOVEN, DAR MAI ALES DE MOZART. ÎN EPOCă A FOST ACUZAT Că SCRIE O MUZICă PREA CUMINTE şI Că SACRIFICă PE CâNTăREţ INSTRUMENTISTULUI. CREZUL SăU: “MUZICA NU POATE EXPRIMA NIMIC ALTCEVA DECâT PE SINE îNSăşI”. A FOST DE ACEEA REPUDIAT DE ROMANTICII PE CARE I-A ANTICIPAT. ABIA îN EPOCA LUI STRAVINSKY A FOST REABILITAT (CF.POETICA MUZICALă). ASEMENI LUI MOZART, ROSSINI Dă SOLUţII MUZICALE PROBLEMELOR RIDICATE DE LIBRET, REUşIND ALIAJUL SUNET-CUVâNT, REAFIRMâND VECHEA TEORIE A AFECTELOR (DE EX. ARIA EXPRIMă UN SENTIMENT A CăRUI SEMNIFICAţIE O SUGEREAZă DOAR TEXTUL). ASTFEL, DUPă BACH, HäNDEL, GLUCK SAU MOZART, A FOST UNUL DINTRE ULTIMII CARE AU ASOCIAT O ACEEAşI FRAZă MUZICALă DE LA O SITUAţIE LA ALTA, FIE COMICă, FIE SERIOASă. MARTOR AL EPOCII, ROSSINI SESIZEAZă DUPă 1810 DISPARIţIA VECHII OPERE BUFFA. ÎN ACEST FEL, EL îNCREDINţEAZă ORCHESTREI TEMATICA, şI O TRATEAZă CU UMOR şI TANDREţE, ADAPTâND CâNTUL PERSONAJELOR BUFFO UNUI FEL DE PARLANDO RITMIC; DE ASEMENEA EL îNCREDINţEAZă CUPLULUI DE îNDRăGOSTIţI O EFUZIUNE LIRICă, DESPRINSă TOTAL DE CONTEXTUL COMIC. PRIMELE SEMNIFICATIVE SUCCESE, DIN1813, TRASEAZă DOUă DIRECţII ULTERIOARE: – ITALIANCA îN ALGER CONCLUZIONEAZă îN FOCURI DE ARTIFICII ISTORIA OPEREI BUFFA şI FAţA COMICă A AUTORULUI SE ASCUNDE îN SPATELE SATIREI (TURCUL îN ITALIA), SAU A COMEDIEI SENTIMENTALE (CAPODOPERA SA BăRBIERUL DIN SEVILLA, CENUşăREASA), UNDE CARACTERELE COMICE şI CELE PATETICE SUNT CLAR DEFINITE; – TANCREDI ,DUPă VOLTAIRE, PRIN CARE CONFIRMă DORINţA DE EMANCIPARE A DRAMEI SERIA: A îMBOGăţIT TREPTAT ARMONIA (OTHELO, 1816), A LăRGIT CONSIDERABIL ORCHESTRA (ERMIONE) şI CORURILE (MOISE) şI A îNLOCUIT VECHEA SCHEMă MOZARTIANă (RECITATIV-ARIE-CABALETTA) PRIN FRECVENTE IMBRICăRI îNTRE DIVERSELE TIPURI DE RECITATIV (SIMPLU SAU AMPLU VOCALIZAT, SECCO SAU îN DIALOG CU ORCHESTRA), COR şI ARIE, îNTR-O RIGUROASă UNITATE MUZICALă, TONALă şI ADESEA TEMATICă. DE ASEMENEA JUXTAPUNE STRUCTURI îNCHISE, DAR FOARTE VARIATE, CU VASTE ARHITECTURI “DESCHISE”, îN CARE INSEREAZă MICI ARII SAU DUETE (CA şI FRECVENTE ANSAMBLURI A CAPELLA) EXPRIMâND AFECTUL. DACă MOZART A INSUFLAT O GRANDOARE TRAGICă FORMULEI BUFFA, îN SCHIMB ROSSINI CONFERă CELEI SERIA TOATă BOGăţIA şI LIBERTATEA STRUCTURILOR OPEREI BUFFA, CU ANSAMBLURILE şI FINALURILE SALE CONCERTANTE, îNDRăZNEALă DE NECONCEPUT CU 10 ANI MAI DEVREME. INOVâND şI îN PRIVINţA MATERIALULUI, UTILIZEAZă O INSTRUMENTAţIE ADESEA INSOLITă şI REDISTRIBUIE ROLURILE, îNTR-UN CâNT DEOPOTRIV EXPRESIV şI DE O BOGATă ORNAMENTAţIE, FIXATă îN MARE MăSURă SAU MODIFICATă PENTRU A SE PLIA CALITăţILOR INTERPREţILOR SUCCESIVI. A ABORDAT TOATE TIPURILE DE SUBIECTE – ANTICE, MEDIEVALE, RELIGIOASE, ISTORICE, FANTASTICE, SHAKESPERIENE şI CHIAR ROMANTICE (LA DONNA DEL LAGO DUPă W.SCOTT) -. ROSSINI RăMâNE INDIFERENT LA VERS, DAR SE ATAşEAZă DE CONSTRUCţIA LIBRETULUI: OPERA DEVINE O DRAMă îN 2 ACTE, ACţIUNEA ATINGâND UN CLIMAX îN FINALUL PRIMULUI ACT, CARE REUNEşTE TOATE PERSONAJELE, APOI SE DISPERSEAZă LăSâND LOC CONCLUZIEI (SAU îNCEARCă Să PROPUNă DEZNODăMâNTUL TRAGIC FIRESC UNUI PUBLIC RETICENT) FIE EROINEI, FIE CHIAR ORCHESTREI SINGURE. PâNă îN 1823 SCRIE PESTE 30 OPERE ITALIENE STABILIT îN FRANţA îN 1824, SE ADAPTEAZă GENULUI GLUCKO-SPONTINIAN. PRIN ULTIMA SA LUCRARE SCENICă, WILHELM TELL (1829), DUPă SCHILLER, INAUGUREAZă UN NOU TIP DE OPERă FRANCEZă, DRAMă POLITICă, ROMANTICă, ORCHESTRALă şI CORALă MAI MULT DECâT DE VIRTUOZITATE, MAI PUţIN ADAPTATă NATURII SALE PROFUNDE, DAR A CăREI FORMULă AVEA Să FIE PRELUATă DE COMPOZITORI DIN MAI MULTE GENERAţII. OPERELE SALE SE PARTICULARIZEAZă PRIN CONTRASTUL DINTRE RECITATIVUL SECCO ACOMPANIAT DE CLAVECIN şI ARIILE DE VIRTUOZITATE, PE CARE LE îMBINă CU TOT MAI MULTE SCENE DE ANSAMBLU, CORURI şI MOMENTE INSTRUMENTALE. “INTRODUZIONE E CAVATINA”, “SCENA E DUETTO” SAU SECţIUNI FINALE MAI AMPLE OBţINUTE PRIN COMBINARE şI ACUMULARE şI TERMINATE TUMULTUOS SUNT CARACTERISTICE.TEMPO, DINAMICă, REPETARE MOTIVICă, ELAN RITMIC, ORCHESTRAţIE EFICIENTă CONTRIBUIE LA FARMECUL MUZICII. PRIN CONTRAST, STRUCTURA ARMONICă ESTE RELATIV SIMPLă. A PUS BAZELE UNUI LIMBAJ şI ALE UNOR STRUCTURI VIABILE, SPULBERATE îNSă DE VâRTEJUL ROMANTIC. STILUL OPEREI ITALIENE SE SCHIMBă SPRE CULOAREA ROMANTICă ODATă CU * ROMANTISMUL ARISTOCRAT ITALIAN: BELLINI (1801-1835) şI DONIZETTI (1797-1848) VINCENZO BELLINI, DISPăRUT PREMATUR, îNAINTE DE A-şI FI DAT MăSURA, A REALIZAT UN ECHILIBRU IDEAL îNTRE UNIVERSUL POEZIEI DISPERATE ALE LUI LEOPARDI şI UNIVERSUL SONOR CHOPINIAN. ROMANTIC PRIN VOCAţIE, ORIGINAL DE LA PRIMA NOTă, A OPTAT FIRESC PENTRU ARHITECTURA CONTINUă A ACTELOR, şI A CăUTAT UN TIP DE CâNT INCANTATORIU (NORMA, SOMNAMBULA, 1831). INCANTAţIA ACEASTA ESTE CONDIţIONATă DE APELUL LA LEITMOTIVE, IAR îNTREAGA SA LIBERTATE RITMICă AMINTEşTE DE VECHEA SPREZZATURA A LUI CACCINI şI MONTEVERDI şI-L VA INFLUENţA DE PILDă PE UN CHOPIN. DECANTâND CU GRIJă ARMONIA, EL îNCREDINţEAZă ACESTUI CâNT, MAI EXTINS îNSPRE ACUT DECâT CEL AL LUI ROSSINI, ESENţA MESAJULUI AFECTIV. ACEASTă OSMOZă DINTRE VOCAL şI CONţINUTUL DRAMATIC îI PERMITE PORTRETIZAREA FOARTE UMANIZATă A EROILOR SăI, MăCINAţI CA şI EL DE BOALA SECOLULUI. VEZI PURITANII (1835), CAPODOPERă “LUNARă” NEFERICIT COMPROMISă DE UN BANAL DEZNODăMâNT FERICIT. EXCEPTâND ACEST CAZ, BELLINI A REUNIT CâNTUL SăU VERSURILOR NOBILE ALE LUI FELICE ROMANI (1788-1865), LEGATE DE ESTETICA NEOCLASICă ITALIANă. ÎN ACELAşI AN 1835, GAETANO DONIZETTI, CARE COLABORASE PâNă ATUNCI CU EL, S-A DETAşAT DE ACEASTă TEORIE A SUBLIMULUI şI, SCRIIND LUCIA DI LAMERMOOR, DUPă WALTER SCOTT, A SUBSCRIS LA ESTETICA NOULUI LIBRET PROMOVATă DE CAMMARANO (1801-1852), CU UN “VIS CHEIE”, CU DRAGOSTE IMPOSIBILă, CU SCENE DE NEBUNIE şI MORţI VIOLENTE. EL A FOST MULT TIMP INFLUENţAT DE ROSSINI, PâNă LA ELIXIRUL DRAGOSTEI (1852), CONSIDERAT ULTIMA CAPODOPERă A SEMISERIEI. MARCâND UN PERSONAJ MAI PRONUNţAT îN LUCREţIA BORGIA (1833) DUPă HUGO, A REUşIT Să OBţINă DIFICILUL ECHILIBRU DINTRE VECHIUL BEL CANTO şI UN TIP DE CâNT MAI DIRECT, CAPABIL Să RELIEFEZE MAI BINE CARACTERELE, STABILIND UN FEL DE SCHEMă VOCALă PRIN ANTAGONISMUL DINTRE TENOR – îNTRUPARE A BINELUI – şI UN BARITON “şMECHER”, ANTAGONISM LA CARE A SUBSCRIS OPERA EUROPEANă A SECOLULUI XIX. DAR, LA VREMEA CâND DONIZETTI A TENTAT RECUPERAREA OPEREI BUFFA PRIN DON PASQUALE (1843), VIGUROASA PERSONALITATE A LUI VERDI APăRUSE DEJA, şI AVEA Să OPUNă, îN PLIN RISORGIMENTO, O VIOLENţă CU TOTUL PLEBEE ACESTEI ARTE ARISTOCRATE A PREDECESORILOR. BIBLIOGRAFIE * I. OPERA ITALIANă îN SEC. XIX - GIOACCHINO ROSSINI (1792-1868) - A COMPUS OPERă îNTRE 18 şI 37 DE ANI - 38 DE OPERE - CELE MAI CUNOSCUTE: OPERELE COMICE BăRBIERUL DIN SEVILLA, COTOFANA HOATă, - OPERA EROICă WILHELM TELL. - MARE INVENTATOR DE MELODII DE O VERVă SCâNTEIETOARE, DAR şI DE MELODII DE O PUTERNICă FORTă DRAMATICă - VINCENZO BELLINI (1801-1835) - MAESTRU AL MELODIILOR MAI ALES DE EXPRESIE TRISTă - 11 OPERE, DINTRE CARE 3 PASTRATE IN REPERTORIU, MAI ALES LA TEATRELE ITALIENE DE OPERă: SOMNAMBULA, NORMA, PURITANII. - MUZICA SA A INFLUENþAT STILUL MELODIC AL LUI CHOPIN. - GAETANO DONIZETTI (1797-1848) - SIMPLă CA ARMONIE şI ATRIBUIND UN ROL REDUS ORCHESTREI, TRăIEşTE NUMAI îN VIRTUTEA CALITăţILOR MELODICE - 70 DE OPERE, DINTRE CARE DOAR 4 AU REZISTAT: OPERELE COMICE ELIXIRUL DRAGOSTEI, DON PASQUALE; OPERELE “SERIA” LUCIA DI LAMMERMOOR, FAVORITA. TOTI 3 S-AU STABILIT DE TIMPURIU LA PARIS CURSUL 13 GIUSEPPE VERDI (1813, LE RENCOLE/ BUSETTO -1901, MILANO) * REPERE BIOGRAFICE PROVINE DINTR-O FAMILIE MODESTă, DE LA ţARă. PRIMEşTE îNSă O BUNă EDUCAţIE MUZICALă, GRAţIE NEGUSTORULUI A.BAREZZI, MAI îNTâI LA BUSETTO, APOI LA MILANO - CU V.LAVIGNA, UN ADMIRATOR AL OPERELOR LUI G.PAISIELLO. 1836 - MAESTRO DI MUSICA îN BUSETTO şI SE CăSăTOREşTE CU MARGHERITA BAREZZI, FIICA BINEFăCăTORULUI SăU, CARE MOARE DOAR 4 ANI MAI TâRZIU. IMPLICAT îN VIAţA POLITICă (MIşCAREA DE ELIBERARE, RISORGIMENTO). UNELE DIN OPERELE SALE, MAI ALES CORURILE, AU FOST RECEPTATE CA EXPRESII ARTISTICE ALE CONTEXTULUI SOCIAL-POLITIC. NUMELE SăU A DEVENIT UN SIMBOL: VICTOR EMANUELE RE D’ITALIA (REFERIRE LA VICTOR EMANUEL II DE SARDINIA-PIEMONT, DORITUL REGE AL ITALIEI UNITE) 1847 - TRăIEşTE CU CâNTăREAţA GIUSEPPINA STREPPONI, CU CARE SE CăSăTOREşTE îN 1859 DEVINE şI PROPRIETAR DE PăMâNT (SANT’AGATA) şI SE PREOCUPă DE ADMINISTRAREA ACESTUIA. PENTRU CREAţIILE DIN A DOUA ETAPă, SE DOCUMENTEAZă îNTREPRINZâND LUNGI CăLăTORII DE STUDIU. CONTINUă ACTIVITATEA POLITICă: îN PARLAMENT şI APOI îN SENAT. ACTIVITATEA SA COMPONISTICă ESTE îNTRERUPTă DE O PERIOADă DE TăCERE, îN CARE SCRIE PUţIN. CUNOAşTE APOI îNSă UN NOU AVâNT, VERDI DEVENIND UN EXEMPLU DE LONGEVITATE CREATOARE. /CONSIDERAT UNUL DINTRE CEI MAI MARI MELODIşTI, ESTE – îN FAPT - UN MAESTRU DESăVâRşIT LA TOATE NIVELURILE DISCURSULUI MUZICAL. * CREAţIA DOMINATă DE îMPLINIRILE îN GENUL LIRIC: 26 DE OPERE, DINTRE CARE CEL PUţIN O TREIME FIGUREAZă îN REPERTORIUL PERMANENT AL TEATRELOR LIRICE, FIIND CONSIDERATE CAPODOPERE. * 1839 - OBERTO 1840 - UN GIORNO DI REGNO ÎN PRIMA PERIOADă SE FAC SIMţITE INFLUENţELE CONTEMPORANILOR MAI VâRSTNICI, DAR ACESTE INFLUENţE SE MENţIN şI ULTERIOR. 1842 - NABUCCO - DEJA UN SUCCES, DEJA CAPODOPERă - P.A. LA MILANO 1844 – ERNANI, DE ASEMENEA O REUşITă CARACTERISTICE SUNT DEOPOTRIVă CONSISTENţA INVENTIVIăţII şI FORţA DRAMATICă – ATâT îN PRIVINţA CONTURăRII ROLURILOR SOLISTE CâT şI îN CEA A CORURILOR * PâNă îN 1850, 13 OPERE, ADESEA îN RITM RAPID, PENTRU DIVERSE SCENE, PRINTRE ALTELE: 1844 I DUE FOSCARI; 1847 MACBETH (DUPă SHAKESPEARE) 1849 - LA BATTAGLIA DI LEGNANO (P.A. LA ROMA, APRECIATă DE ADEPţII MIşCăRII DE ELIBERARE ITALIANă); 1849 - LUISA MILLER (DUPă SCHILLER- KABALE UND LIEBE) VERDI îNSUşI NUMEşTE ACEşTI ANI “ANI DE GALERă”. SE REMARCă AICI TENDINţA DE A CREA CONTURURI MELODICE CARACTERISTICE, îNCăRCATE EMOţIONAL; PROFUNZIMEA EXPRESIVă A MOMENTELOR ORCHESTRALE; SCENELE MARI, DIVIZATE îN MAI MULTE SECţIUNI * O NOUă ETAPă, şI UN PRIM PUNCT CULMINANT: 3 OPERE CU MULTE ASPECTE COMUNE DAR INDIVIDUALIZATE TOTUşI EVIDENT 1851 RIGOLETTO CU FORMELE MONUMENTALE şI ANSAMBLURILE PLINE DE VIAţă 1853 – IL TROVATORE / TRUBADURUL, DIMPOTRIVă, O OPERă A MELODIEI LA TRAVIATA/TRAVIATA SINTEZă îNTRE CELE 2, CU O NOUă INTENSITATE MUZICALă A EXPRESIEI ANCORATE îN PASIUNEA TRAGICă, RESEMNATă ATENţIA ACORDATA CIZELăRII LIBRETULUI, 1855 PENTRU PARIS – LES VêPRES SICILIENNES/VECERNIILE SICILIENE – PENTRU PRIMA OARă SE FAC SIMţITE INFLUENţELE OPEREI FRANCEZE CONTEMPORANE, ALE CăREI TRăSăTURI CARACTERISTICE LE INTEGREAZă PROPRIULUI LIMBAJ MUZICAL, FAPT VIZIBIL îN CREAţIILE IMEDIAT URMăTOARE PRECUM 1857 PENTRU VENEţIA - SIMONE BOCCANEGRA 1859 PENTRU ROMA – UN BALLO IN MASCHERA /BAL MASCAT 1862 PENTRU ST.PETERSBURG - LA FORZA DEL DESTINO / PUTEREA DESTINULUI. CA Să LE COMPUNă, A CăLăTORIT, A ASIMILAT SUGESTIILE LOCULUI O PERIOADă DE CVASI TăCERE, APOI INAUGURATă: * PERIOADA CREAţIEI DE MATURITATE, STIL TâRZIU 1867 - DON CARLOS 1871 - AIDA, COMANDă INIţIALă PENTRU INAUGURAREA CANALULUI DE SUES MăIESTRIA SESIZABILă LA TOATE PALIERELE LIMBAJULUI MUZICAL: îN TABLOURILE SCENICE LIBERE; îN MELOSUL SUGESTIV, INDIVIDUALIZAT; îN ARMONIA CONSISTENTă şI EXPRESIVă; îN SUBTILA PARTE ORCHESTRALă, CARE SUBLINIAZă şI UNIFICă ACţIUNEA PRIN MOTIVE REPETATE / MOTIVE ALE MEMORIEI * LUCRăRI REPREZENTATIVE şI îN ALTE GENURI DECâT CEL AL OPEREI: CVARTET DE COARDE îN MI; REQUIEM (ÎN REPERTORIUL MUZICII RELIGIOASE VERDI A MAI SEMNAT şI ALTE PAGINI DE REFERINţă PRECUM: PATER NOSTER; AVE MARIA; TE DEUM; STABAT MATER) * CU O VIGOARE UIMITOARE, LA APUS DE VIAţă îNCă APAR CAPODOPERE: 1887 - OTELLO 1893 – FALSTAFF (DUPă SHAKESPEARE) OPERă DE CALITATE şI FIZIONOMIE SINGULARE * CU LIBRET DE VERDI şI A.BOITO DISPAR ASPECTELE CONVENţIONALE UMORUL – CA şI îN OTELLO - SE MANIFESTă CU SURPRINZăTOARE VITALITATE TEATRUL SHAKESPERIAN L-A îNSOţIT şI STIMULAT PE TOT PARCURSUL LONGEVIVEI SALE EXISTENţE (PESTE 80 DE ANI). VEZI LIBERTATEA EXPRESIEI, EVITAREA CONVEţIONALULUI, SUBIECTELE îNSUFLEţITE ALTERNANţA MONOTONă DINTRE RECITATIV şI FORMELE îNCHISE SE ESTOMPEAZă îN FAVOAREA UNUI STIL DE CâNT MULT MAI VARIAT, ADAPTAT CONTINUU FIECăRUI MOMENT DRAMATIC. ACEASTA, îMPREUNă CU ARMONIA CROMATICă, SFERA MODULATORIE BOGATă şI LIMBAJUL MUZICAL CAMERAL DEZVOLTăTOR SEMNALEAZă O APROPIERE DE DRAMA MUZICALă WAGNERIANă – AFINITATE CRITICATă îN EPOCă. AICI SE îMPLINEşTE, LA NIVELUL OPEREI CANTABILE, IDEALUL NUTRIT DE TIMPURIU DE VERDI, PENTRU VERIDICUL DRAMATURGIEI. CLARITATE, LOGICă, STILUL VOCAL DECLAMATORIU, ANSAMBLURILE îN CONTINUă MIşCARE şI TRANSFORMARE - NU MAI AVEM DE-A FACE CU SCENE îNCHISE SAU CU ARII STATICE -. RAFINAMENTUL ORCHESTRAL, BOGăţIA FORMELOR, A RITMURILOR şI MELODIILOR SUNT FăRă PRECEDENT. ALăTURI DE WAGNER, CREAţIA SA MARCHEAZă URMăTORUL PUNCT CULMINANT DUPă MOZART. LA SEMINAR: RIGOLETTO şI AIDA 